
ACTA APOSTOLICAR SEDIS 


COMMENTARIUM OFFICIALE 


ACTA BENEDICTI PP. XV 


MOTU PROPRIO 


SODALIUM SS. CRUCIFIXI AD S. MARCELLI NOVAS CONSTITUTIONES RATAS HABET 


BENEDICTUS PP. XV 


Tribus abhinc annis, cum sanctissima Iesu Crucifixi Ima- 
go, quae Romae ad S. Marcelli asservatur, in Basilicam Vati- 
canam, supplicationis causa, translata esset, eam Nosmet ipsi 
venerati sumus: et considerantes quam salutare esset atque 
adeo oporteret alere in animis hominum pietatem et amorem 
erga Passionem Domini, peroptatum Nobis fore declaravimus si 
Sodalicium, cuius est illius Imaginis tueri cultum, ad spem pri- 
stinae prosperitatis reviresceret. Constat enim mirandum in mo- 
dum caluisse studia maiorum in colenda sanctissima Effigie ; sed 
quum processu temporis, ut fieri solet, ille pietatis fervor paulla- 
tim remisisset, ad eum excitandum decessor Noster Clemens XII 
die xxIv ian. mMpccxxx1 Sodalicii constitutiones renovavit. Quae 
autem deinde his duobus saeculis rerum conversiones factae 
sunt, hanc ipsam consociationem sic affecerunt, ut opportunum 
videretur eamdem novis temporum rationibus accommodare. 
Huius quidem constitutiones nuper 8. Congregatio Concilii, re- 
tractatas apte emendatasque, rite recognovit et probavit. Nos 
vero, plane confisi plurimos futuros qui tam pium et frugife- 

rum institutum amplectantur, easdem Motu Proprio confirma- 
mus et ratas habemus, contrariis non obstantibus quibus- 
cumque. 

Datum Romae apud S. Petrum die 1 mensis iulii, in festo 
Pretiosissimi Sanguinis D. N. I. C. mpccccxvim, Pontificatus No- 
stri anno quarto. 


BENEDICTUS PP. XV 


LITTERAE APOSTOLICAE 
I 


CONCEDUNTUR INP" UGENTIAE ET PRIVILEGIA OPERI PIACULARI VULGO « DE 
MONTLIGEON » IN DIOECESI SAGIENSI. 


BENEDICTUS PP. XV 


Ad perpetuam rei memoriam. — Compertum est Nobis, opus piacu- 
culare in proprio templo intra fines paroeciae vulgo La Chapelle-Mont- 
ligeon, dioeceseos Sagiensis, iamdiu erectum fuisse, cuius finis est reli- 
ctas fidelium animas a purgatorio igne liberare. Atque ut huiusmodi 
caritatis pietatisque exercitatio uberius in Domino incrementum susci- 
piat, preces ipsius operis conditoris ét moderatoris generalis benigne 
excepimus, atque, audito etiam dilecto filio Nostro S. R. E. Cardinali 
Poenitentiario Maiore, frugiferam hanc institutionem petitis spiritualibus 
gratiis libenti quidem animo locupletamus. Quare praesentium tenore, 
apostolica auctoritate Nostra, omnibus ac singulis utriusque sexus chri- 
stifidelibus, qui diebus D. N. Iesu Christi et Deiparae Virginis festis 
primae et secundae classis ex liturgico universo kalendario, et festis 
quoque B. Mariae Virginis a Monte Carmelo, celebritatis Sanctorum 
Omnium, S. Michaélis archangeli, S. losephi castissimi Deiparae Virginis 
Sponsi, Ss. Petri et Pauli apostolorum, S. Gregorii Magni, S. Bernardi, 
S. Francisci Assisinatis ac S. Latuini memoratae Sagiensis dioeceseos 
Patroni, tum admissa, vel ipsis diebus supradictis, vel uno ex octiduis 
eadem festa praecedentibus sive subsequentibus, rite expiaverint, tum 
coelesti pabulo, sive iisdem festis diebus, sive eorum pervigilio, sive 
denique quovis die ex octiduis respective subsequentibus, se refecerint 
ac, praedicto templo visitato, ibi pro christianorum principum concordia, 

haeresum exstirpatione, peccatorum conversione ac S. Matris Ecclesiae 
exaltatione pias ad Deum preces effuderint, quo die haec omnia exple- 
verint, plenariam omnium peccatorum suorum indulgentiam et remis- 
sionem misericorditer in Domino concedimus ac largimur. Pari autem 
auctoritate Nostra facultatem facimus, cuius vi fideles, singulis Quadra- 
gesimae aliisque intra annum diebus, ad lucrandas indulgentias, Statio- 
num nuncupatas, in Missali Romano descriptis, supradictum templum 
devote quotannis visitaverint ibique, ut praefertur, oraverint, quo die 
praedictorum id egerint, omnes ac singulas indulgentias, peccatorum 
remissiones ac poenitentiarum relaxationes consequi possint, quas con- 
sequerentur si quamlibet ex ecclesiis huius almae Urbis Nostrae pro 
dictis Stationibus designatis, personaliter iisdem diebus ac devote visi- 
tarent, dummodo tamen quae pro consequendis indulgentiis iniuncta 
sunt pietatis opera rite praestiterint. Quas omnes, tum plenarias, tum 
partiales indulgentias animabus in purgatorii igne detentis applicari 
posse concedimus. Veniam denique impertimus ut sacrosanctum Missae 
Sacrificium quod quivis sacerdos, saecularis vel regularis, qualibet feria 
secunda, ad quodvis praedicti templi altare pro anima cuiuscumque 
christifidelis, quae Deo in charitate coniuncta ab hac luce migraverit, 
per annum celebrabit, animae ipsi pro qua celebratum fuerit perinde 
suffragetur ac si ad privilegiatum altare fuisset celebratum. Non obstan- 
tibus Nostra et Cancellaria Apostolicae regula de iure quaesito non tol- 
lendo aliisque constitutionibus et ordinationibus apostolicis ceterisque 
omnibus in contrarium facientibus quibuslibet. Praesentibus perpetuo 
valituris. 

Datum Romae apud S. Petrum, sub annulo Piscatoris, die x maii 
mcmMxvill, Pontificatus Nostri anno quarto. 


P. Carp. Gasparri, a Secretis Status. 


II 


FOEDERI MISSAE QUOTIDIANAE ERECTO IN ARCHIDIOECESI BIRMINGAMIENSI 
CONCEDUNTUR INDULGENTIAE ET PRIVILEGIA IAM EIDEM OPERI ALIBI 
CONCESSA. 


BENEDICTUS PP. XV 


Ad perpetuam rei memoriam. — Cum grata Nobis ac sane periu- 
cunda sint hominum studia, quibus sacrosanctum Missae sacrificium, 
quanto saepius fieri potest, celebrandum curant, ita minime dubitavimus, 


a 

Hiberniae Primatis excipere preces, ut Sodalitatem, cui titulus « Foedus 
Missae quotidianae » ibi erectam, caelestibus Ecclesiae thesauris locu- 
pletaremus. [taque cum etiam in Birmingamiensi archidioecesi huius- 
modi opus sub eodem nomine conditum fuerit, et cum huiusmodi archi- 
dioeceseos Antistes Nos enixe rogaverit, ut easdem ei indulgentias 
impertire dignaremur; Nos, audito quoque dilecto filio nostro S. R. E. 
Cardinali Poenitentiario Maiore, piis hisce votis eo magis obsecunda- 
mus, quod plurima atque insignia ex renovato super altari Iesu Christi 
Redemptoris Nostri sacrificio percipiuntur beneficia. Quare de omnipo- 
tentis Dei misericordia ac Bb. Petri et Pauli apostolorum Eius aucto- 
ritate confisi, omnibus ac singulis utriusque sexus christifidelibus, qui 
Sodalitatem sub titulo « Foedus Missae quotidianae » in templo ora- 
torii S. Philippi Nerii civitatis Birmingamiensis canonice erectam, alias- 
que cognomines consociationes, intra fines eiusdem archidioeceseos 
Birmingamiensis in posterum erigendas, posthac ingredientur, die primo 
eorum ingressus, si, vere poenitentes et confessi, Ssthum Eucharistiae 
Sacramentum sumpserint, plenariam; ac sodalibus tum descriptis, tum 
in iisdem consociationibus pro tempore describendis, in cuiuslibet eorum 
mortis articulo, si, vere poenitentes et confessi ac Sacra Communione 
refecti, vel, quatenus id facere nequiverint, saltem contriti, nomen Iesu 
ore, si potuerint, sin minus corde devote invocaverint, etiam plenariam; 
nec non praedictis nunc et pro tempore earundem consociationum exsi- 
stentibus sodalibus, qui, quovis anni mense, saltem novem diebus con- 
tinuis Sacro interfuerint atque, uno quo cuique libeat ex novem hisce 
diebus, vere poenitentes et confessi sacra se Communione refecerint, 
ac, durante Missa, pro christianorum principum concordia, haeresum 
exstirpatione, peccatorum conversione ac S. Matris Ecclesiae exaltatione 
_ pias ad Deum preces effuderint, plenariam similiter omnium peccato- 
rum suorum indulgentiam et remissionem misericorditer in Domino con- 
cedimus ac largimur. Praeterea iisdem sodalibus, qui, corde saltem con- 
triti, quolibet profesto die Missam audierint ibique, ut praefertur, ora- 
verint, septem annos totidemque quadragenas; iis autem sociis, qui 
quodvis pietatis caritatisve opus ex dictarum sodalitatum praescripto 
peregerint, centum dies de iniunctis eis seu alias quomodolibet debitis 
poenitentiis in forma Ecclesiae consueta relaxamus. Quas omnes et sin- 
gulas indulgentias, peccatorum remissiones ac poenitentiarum relaxa- 
tiones, excepta plenaria indulgentia in mortis articulo lucranda, etiam 
animabus fidelium in purgatorio detentis per modum suffragii applicari 
posse indulgemus. Denique apostolica auctoritate Nostra concedimus, 
ut Missae ad quodlibet altare pro anima cuiusvis sodalis celebrandae, 

animae ipsi perinde suffragentur ac si ad privilegiatum altare fuissent 
celebratae. Non obstantibus contrariis quibuslibet. Praesentibus perpetuo 
valituris. Volumus autem ut praesentium Litterarum transumptis seu 
exemplis, etiam impressis, manu alicuius notarii publici subscripti et 
sigillo personae in ecclesiastica dignitate vel officio constitutae munitis, 
eadem prorsus fides adhibeatur, quae adhiberetur ipsis praesentibus si 
forent exhibitae vel ostensae. 

Datum Romae apud Sanctum Petrum sub annulo Piscatoris, die 
XII maii Mcmxvul, Pontificatus Nostri anno quarto. 


P. Carp. Gasparri, a Secretis Status. 


FOEDUS INTERNATIONALE « PRO PONTIFICE ET ECCLESIA » CAMBERII INSTI- 
TUTUM INDULGENTIIS AUGETUR. 


BENEDICTUS PP. XV 


Ad perpetuam rei memoriam. — Cum, sicuti Nobis exponendum 
curavit dilectus filius lacobus Ogier, moderator generalis foederis inter- 
nationalis « Pro Pontifice et Ecclesia » Camberii instituti, tum sibi, tum 
sacerdotibus et laicis ipsum in Foedus adlectis, in votis admodum sit, 
ut nonnullis spiritualibus gratiis enunciatam sodalitatem augere, de 
thesauro Ecclesiae Nobis divinitus commisso, dignemur; Nos, cum res 
in tam frugiferi sodalitii bonum atque incrementum sit maxime cessura, 
optatis his annuendum, quantum in Domino possumus, existimavimus. 
Quae cum ita sint, audito dilecto filio Nostro S. R. E. Cardinali Poeni- 
tentiario Maiore, de omnipotentis Dei misericordia ac Bb. Petri et Pauli 
apostolorum Eius auctoritate confisi, omnibus et singulis sacerdotibus, 
nunc et in posterum memoratum in pium Foedus rite adlectis, qui die 
aggregationis et quotannis Paschatis Resurrectionis Domini, B. Mariae 
Virginis in coelum assumptae et Bb. apostolorum Petri et Pauli festivita- 
tibus, a medietate diei praecedentis ad mediam usque noctem respectivi 
festi diei, admissorum sacramentali confessione expiati atque angelorum 
pane refecti, ecclesiam quamvis sive publicum sacellum visitent ibique 
ad Romani Pontificis mentem preces fundant, plenariam omnium pec- 
catorum suorum indulgentiam et remissionem misericorditer in Domino 
concedimus. Jisdem autem sacerdotibus sodalibus, quoties, contrito sal- 

tem corde, orationem sodalitatis quae incipit: « Tu es Petrus » devote 
recitent, aut menstruo recessui collective habito intererint, centum dies 
de numero poenalium in forma Ecclesiae consueta expungimus. Prae- 
terea laicis, nunc et in posterum pariter in dicto Foedere inscriptis, 
qui die pariter aggregationis quodvis publicum templum sive sacellum, 
vere poenitentes et confessi ac Sacra Communione refecti, visitent ibique 
effundant, uti supra diximus, ad mentem Pontificis preces, atque uno 
cuiusque per annum mensis die, iuxta Foederis tabulas, Sacram Com- 
munionem ad Summi Pontificis intentionem applicaverint, etiam plena- 
riam omnium peccatorum suorum indulgentiam et remissionem mise- 
ricorditer in Domino concedimus. Porro largimur sodalibus ipsis, si 
malint, liceat plenariis his ac partialibus indulgentiis functorum vita 
labes poenasque expiare. Contrariis non obstantibus quibuscumque. 
Praesentibus perpetuis futuris temporibus valituris. Volumus autem, ut 
praesentium Litterarum transumptis seu exemplis, etiam impressis, manu 
alicuius notarii publici subscriptis ac sigillo personae in ecclesiastica 
dignitate vel officio constitutae munitis, eadem prorsus fides adhibeatur 
quae adhiberetur ipsis praesentibus, si forent exhibitae vel ostensae. 

Datum Romae apud Sanctum Petrum sub annulo Piscatoris, die 
vill iunii Mcmxvitt, Pontificatus Nostri anno quarto. 


P. Caro. Gasparri, a Secretis Status. 


IV 


PIA UNIO « CULTUS PERPETUUS ERGA VIRGINEM PERDOLENTEM » NUNCUPATA 
ET IN BASILICA MONTIS RERICI INSTITUTA INDULGENTIIS DITATUR. 


BENEDICTUS PP. XV 


Ad perpetuam rei memoriam. — Caelestes Ecclesiae thesauros, quo- 
rum largitionem Nobis Dominus, licet immerentibus, commisit, pro iis 
consociationibus libenti quidem animo reseramus, quae sibi Deiparae 
Virginis gloriam et honorem augere Eiusque dolores recolere propo- 
nunt. Cum igitur Supremus Moderator Ordinis Servorum B. M. V. enixas 
Nobis adhibuerit preces, ut nonnullas spirituales gratias pro pia Unione, 
cui nomen « Cultus perpetuus erga Virginem Perdolentem » et in basi- 
lica Montis Berici apud Vicentiam canonice instituta, largiri dignaremur: 
Nos huiusmodi votis quantum cum Domino possumus obsecundandum 
censemus. Quare de omnipotentis Dei misericordia ac Bb. Petri et Pauli 

apostolorum Eius auctoritate confisi atque audito dilecto filio Nostro 
S. R. E. Cardinali Poenitentiario Maiore, dummodo tamen praedictae 
consociationi aliae indulgentiae ab hac S. Sede concessae non fuerint, 
praesentium tenore omnibus ac singulis christifidelibus, qui piam prae- 
. fatam Unionem in posterum ingredientur, die primo eorum ingressus, 
si, vere poenitentes et confessi, SStfum Eucharistiae Sacramentum sum- 
pserint, plenariam; ac tam descriptis quam pro tempore describendis in 
eadem Unione sodalibus, in cuiuslibet eorum mortis articulo, si, vere 
poenitentes et confessi ac S. Communione refecti, vel, quatenus id facere 
nequiverint, saltem contriti, nomen Iesu ore, si potuerint, sin minus 
corde devote invocaverint, et mortem tamquam peccati stipendium de 
manu Domini patienter susceperint, etiam plenariam; nec non iisdem 
sodalibus, qui quamlibet ecclesiam vel publicum oratorium, principe 
eiusdem consociationis festo, devote quotannis visitaverint, ibique pro 
christianorum principum concordia, haeresum exstirpatione, peccatorum 
conversione ac Sanctae Matris Ecclesiae exsaltatione pias ad Deum 
preces effuderint, quo die iniuncta opera expleverint, item plenariam; 
denique, utriusque classis sodalibus, ad quam ex Unionis praescripto 
pertineant, qui vel semel in hebdomada, vel semel in mense, vere item 
poenitentes et confessi ad sacram Synaxim accesserint, et in quavis 
ecclesia vel publico oratorio, ut supra, oraverint, plenariam similiter 
omnium peccatorum suorum indulgentiam et remissionem misericor- 
diter in Domino concedimus ac largimur. Eiusdem praeterea Unionis 
sodalibus, corde saltem contritis, qui quatuor anni festis diebus ab Ordi- 
nario semel tantum designandis, quamlibet ecclesiam vel publicum ora- 
torium visitent, et ibi, ut praefertur, orent, septem annos totidemque 
quadragenas; iis vero qui preces ad Virginem Perdolentem, memoratae 
Unionis proprias atque ab Ordinario probatas, devote recitaverint, vel 
quodvis pietatis caritatisve opus, ex Unionis legibus, peregerint, centum 
dies de iniunctis eis seu alias quomodolibet debitis poenitentiis in forma 
Ecclesiae consueta relaxamus. Quas omnes et singulas indulgentias, pec- 
catorum remissiones ac poenitentiarum relaxationes, excepta plenaria 
indulgentia in mortis articulo lucranda, etiam animabus fidelium in pur- 
gatorio detentis per modum suffragii applicari posse consentimus. In 
contrarium facientibus non obstantibus quibuscumque. Praesentibus per- 
petuo valituris. 

Datum Romae apud Sanctum Petrum sub annulo Piscatoris, die 
Ix iunii Mcemxviul, Pontificatus Nostri anno quarto. 


P. Carp. GasparrRi, a Secretis Status. 

V 


INDULGENTIAE ET PRIVILEGIA ARCHISODALITATI VULGO « DE MONTLIGEON » 
IAM COLLATA CONFIRMANTUR ALIAQUE NOVA CONCEDUNTUR. 


BENEDICTUS PP. XV 


Ad perpetuam rei memoriam. — Nobis curavit exponendum dile- 
ctus filius Paulus Buguet, protonotarius apostolicus et moderator gene- 
ralis piacularis « Operis pro liberandis animabus in purgatorio igne dere- 
lictis », associationem ipsam ab Episcopo Sagiensi fuisse primum die 
v mensis octobris MDcCCLXXxxIv canonice erectam in templo curiali loci 
Chapelle-Montligeon, dioecesis enunciatae; postea,.per similes Literas 
apostolicas, die 11 octobris anno MpcccLxxxx11I et die xix mensis iunii 
anno MDCCCLXxXxXv, Piscatoris annulo obsignatas, fuisse et in archiso- 
dalitatem et in Primam-Primariam evectam ; tandem annuente et auspice 
Sagiensi Antistite, in novum templum Virgini dicatum, intra ipsius 
paroeciae fines erectum anno MCMXIII primariam eandem archisodali- 
tatem fuisse translatam. Addit idem Moderator Generalis pium enun- 
ciatum Opus fuisse quidem a Decessoribus Nostris pluribus indulgen- 
tiis ac privilegiis decoratum atque auctum; nunc autem, tum sibi, tum 
universis archisodalitatis sociis in votis admodum esse, ut indulgentias 
et privilegia iam concessa in perpetuum confirmare, iisque alias spiri- 
tuales gratias adiungere, de Nostra benignitate, dignemur. Nags autem 
animo repetentes quam « sancta et salutaris sit cogitatio pro defunctis 
exorare ut a peccatis solvantur », his piis optatis, quae in tam frugi- 
ferae consociationis bonum atque incrementum cedunt, quantum in 
Domino possumus, benigne annuendum existimavimus. Quae cum ita 
sint, audito dilecto filio S. R. E. Cardinali Poenitentiario Maiore, de 
omnipotentis Dei misericordia ac Bb. Petri et Pauli apostolorum Eius 
auctoritate confisi, omnibus et singulis fidelibus qui primariam archi- 
sodalitatem ipsam pro liberandis animabus in purgatorio igne derelictis 
in posterum ingredientur, si, die primo eorum ingressus, vel uno ex 
septem diebus continuis immediate sequentibus, vere poenitentes et 
confessi Eucharistico se Pane refecerint, plenariam; ac tam inscriptis 
quam in posterum ipsa in archisodalitate inscribendis sodalibus, in 
cuiuslibet eorum mortis articulo, si, vere poenitentes et confessi ac Sacra 
Communione refecti vel, quatenus id facere nequiverint, saltem contriti, 

nomen Jesu ore, si potuerint, sin minus corde devote invocaverint et 
mortem tamquam peccati stipendium de manu Domini demisso animo 
susceperint, item plenariam; tandem iisdem nunc et in posterum simi- 
liter enunciatam in sodalitatem adlectis sodalibus, qui singulis annis 
Nativitatis, Paschatis Resurrectionis D. N. Iesu Christi, Corporis Christi 
Domini et SSmi Iesu Cordis, item Conceptionis, Nativitatis, Annuntia- 
tionis, Purificationis et Assumptionis B. Mariae Virg. Deiparae, Perdo- 
lentis Virginis et a Monte Carmelo festivitatibus; die festo associationis 
praecipuo, nempe feria quarta diem mensis maii vicesimam quartam 
praecedente, denique S. Michaelis Archangeli, S. Iosephi, Ss. Aposto- 
lorum Petri et Pauli ac S. Gregorii Magni Pontificis et Doctoris festis 
diebus, vel uno e septem diebus continuis immediate respective sequen- 
tibus ad cuiusque lubitum eligendo, nec non feria secunda quae quovis 
mense primo loco recurrat, a medietate diei praecedentis ad mediam 
usque noctem ipsius feriae admissorum pariter confessione expiati ac 
coelestibus epulis refecti, propriam archisodalitii ecclesiam, si adsit, secus 
quodvis publicum templum sive sacellum visitent, ibique pro christia- 
norum principum concordia, haeresum exstirpatione, peccatorum conver- 
sione ac Sanctae Matris Ecclesiae exaltatione pias ad Deum preces effun- 
dant, quo ex praedictis die id agant, etiam plenariam omnium pecca- 
torum suorum indulgentiam et remissionem misericorditer in Domino 
concedimus. Insuper dictis fidelibus in consociationem memoratam adle- 
ctis, sive adlegendis in posterum, quoties publicum quodcumque coeme- 
terium visitent contrito corde, ibique pro animabus defunctorum expian- 
dis orent, septem annos totidemque quadragenas; quo die iuxta sodalitii 
tabulas orationem dominicam, salutationem angelicam et « Requiem 
aeternam » recitent, quingentos dies; quo pariter die precem recitent 
« O gloriosa Virgo Maria », prouti inserta manet in apostolicis Litteris 
die x februarii mensis, anno mcmv, Piscatoris annulo obsignatis, tre- 
centos dies; tandem quoties contrito corde recitent invocationem: 
«O nostra Domina de Montligeon, ora pro animabus in purgatorio 
igne detentis », toties iis de numero poenalium in forma Ecclesiae con- 
sueta centum expungimus. Ad haec indulgemus, ut Missae omnes a 
quovis sacerdote ad quodcumque altare cuiuslibet templi sive sacelli 
rite litandae pro sodali defuncto ex enunciata associatione, ei animae 
pro qua célebratae fuerint perinde suffragentur ac si fuissent ad privi- 
legiatum altare peractae. Altare autem B. Mariae Virgini de Montligeon 
dicatum, quod exstat in ecclesiis ubi piaculare Opus canonice institutum 
sit, quotidiano Missarum privilegio ita ornatum volumus, ut quando- 
cumque sacerdos aliquis saecularis vel regularis Missam pro anima 

cuiuscumque fidelis quae Deo in charitate coniuncta ab hac luce migra- 
verit, ad dictum altare celebraverit, anima ipsa de thesauro Ecclesiae 
per modum suffragii indulgentiam consequatur, ita ut D. N. Iesu Christi, 
B. Mariae Virg. Sanctorumque omnium meritis sibi suffragantibus, a 
purgatorii poenis, si ita Deo placuerit, liberetur. Praeterea concedimus, 
ut sacerdotes, annuente ac probante Ordinario, Moderatores Parochiales 
Operis electi, eodem durante munere, servatis servandis, ter in hebdo- 
mada altari privilegiato gaudeant. Tandem veniam facimus, ut die festo 
associationis praecipuo, quotannis, inscriptis sodalibus, Nostro et Romani 
Pontificis pro tempore exsistentis nomine et auctoritate, cum plenaria 
adnexa indulgentia benedictio impertiatur, in locis ubi associatio erecta 
sit, ab Episcopo ritu episcopali, aut a Moderatoribus cum Crucifixo et 
sub unico Crucis signo; vel tantum nuncietur a sacerdotibus zelato- 
ribus in locis, quae careant Moderatore. Porro largimur Sodalibus ipsis, 
si malint, liceat, excepta iugiter plenaria indulgentia in mortis articulo 
lucranda, singulis aliis tam plenariis, quam partialibus indulgentiis 
functorum vita labes poenasque expiare. Non obstantibus Nostra et 
Cancellariae apostolicae regula de non concedendis indulgentiis ad 
instar, aliisque Constitutionibus et Ordinationibus apostolicis, ceterisque 
omnibus in contrarium facientibus quibuscumque. Praesentibus perpe- 
tuis futuris temporibus valituris. Volumus autem ut praesentium Litte- 
rarum transumptis seu exemplis, etiam impressis, manu alicuius notarii 
publici subscriptis et sigillo personae in ecclesiastica dignitate vel officio 
constitutae munitis, eadem prorsus fides adhibeatur, quae adhiberetur 
ipsis praesentibus si forent exhibitae vel ostensae. 

Datum Romae apud Sanctum Petrum sub annulo Piscatoris, die 
XI iunii mMcmxvil, Pontificatus Nostri anno quarto. 


P. Carp. Gasparri, a Secretis Status. 


VI 


FRATRIBUS A SCHOLIS CHRISTIANIS QUASDAM PRECES RECITANTIBUS INDUL- 
GENTIA CCC DIERUM CONCEDITUR. 


BENEDICTUS PP. XV 


Ad perpetuam rei memoriam. — Benigne annuentes piis precibus 
oblatis Nobis a dilecto filio Himerio a Iesu, Superiore Generali Fratrum 
Scholarum Christianarum, audito dilecto filio Nostro S. R. E. Cardi- 
nali Poenitentiario Maiore, de omnipotentis Dei misericordia ac Bb. Petri 

et Pauli apostolorum Eius auctoritate confisi, omnibus et singulis ex 
eodem Instituto Scholarum Christianarum Fratribus, ubique terrarum 
nunc et in posterum exsistentibus, qui, quovis per annum die, quo- 
cumque idiomate, dummodo versio fidelis sit, pie recitent in honorem 
S. foannis Baptistae de la Salle, contrito saltem corde, orationem hanc: 
« O Dieu, qui, pour donner l’éducation chrétienne aux pauvres et pour 
« affermir la jeunesse dans la voie du salut, avez suscité saint Jean- 
« Baptiste, votre confesseur, et formé par lui, dans |’Eglise, une nou- 
« velle famille religieuse; daignez nous accorder, par l’efficacité de son 
« intercession et de ses exemples, qu’embrasés de zéle pour votre gloire 
« et le salut des Ames, nous puissions, comme lui, étre un jour cou- 
« ronnés dans le ciel. Ainsi soit-il », de numero poenalium dierum in 
forma Ecclesiae consueta trecentos expungimus. Porro largimur Fra- 
tribus enunciatis, si malint, liceat, hac poenitentiarum partiali relaxatione, 
semel tantum in die lucranda, functorum vita labes poenasque expiare. 
Contrariis non obstantibus quibuscumque. Praesentibus perpetuis futuris 
temporibus valituris. Volumus autem ut praesentium Litterarum tran- 
sumptis, seu exemplis, etiam impressis, manu alicuius notarii publici 
subscriptis ac sigillo personae in ecclesiastica dignitate vel officio con- 
stitutae munitis, eadem prorsus fides adhibeatur, quae adhiberetur ipsis 
praesentibus si forent exhibitae vel ostensae. 

Datum Romae apud Sanctum Petrum sub annulo Piscatoris, die 
iunii mcmxvit1, Pontificatus Nostri anno quarto. 


P. Carp. Gasparri, a Secretis Status. 


Vil 


DE TERTIO ORDINE SERVORUM B. M. V. IN HISPANIA REGIONIBUSQUE EI OLIM 
SUBIECTIS NONNULLA STATUUNTUOR. 


BENEDICTUS PP. XV 


Ad futuram rei memoriam. — Relatum est Nobis, nonnullos errores 
atque abnormes usus in christifidelibus Tertio Servorum B. M. V. Ordini 
adiungendis paulatim irrepsisse. Quod praesertim in Hispania, sive ob 
formam scapularis fidelibus traditi, sive ob adhibitum ritum, ab eo dis- 
similem, quem haec Sancta Sedes praecepit, sive ob alia id genus, non 
parum frequenter evenit. Ut igitur omnia ad pristinas leges revocentur 
atque animi fidelium, quod ad indulgentias lucrandas, huic religioni 

adnexas, nulla aestuent dubitatione, preces dilecti filii hodierni Prioris 
Generalis Ordinis Servorum B. M. V. libenter excepimus atque aposto- 
lica auctoritate, audito etiam dilecto filio Nostro S. R. E. Cardinali Prae- 
fecto S. Congregationis Negotiis Religiosorum Sodalium praepositae, 
haec, quae sequuntur, vi praesentium edicimus ac sancimus, ut sodali- 
tates Septem Dolorum Deiparae Virginis in hispanicae linguae regionibus 
erectae, quae nunc vera Tertii Ordinis consortia existimantur, quamvis 
utpote simplices confraternitates Septem Dolorum eiusdem B. M. V. initio 
erectae sint, perinde ac vera Tertii Ordinis consortia, et sanato, qua- 
tenus oporteat, omni erectionis defectu, licite habendae sint: secundum 
autem praecipimus, ut in posterum, ad omne dubium expellendum, illud 
tantummodo Tertii Ordinis Servorum B. M. V. consortium in Hispania 
ac regionibus ei olim subiectis verum legitimumque censeatur, quod 
supremus Moderator totius Ordinis pro tempore per suum diploma ere- 
xerit. Quibus positis, certa nitimur spe, tam frugiferum institutum, cuius 
omni laude dignus finis est Dei Matrem Perdolentem praecipuo cultu 
cohonestare, magis magisque in dies suscepturum incrementa. In con- 
trarium facientibus non obstantibus quibuslibet. 

Datum Romae apud Sanctum Petrum sub annulo Piscatoris, die 
xxv iunii mMcmxvitt, Pontificatus Nostri anno quarto. 


P. Carp. Gasparri, Secretis Status 


Vill 


IACULATORIAM QUANDAM PRECULAM IN HONOREM SACRATISSIMI CORDIS IESU 
RECITANTIBUS INDULGENTIAE CONCEDUNTUOR. 


BENEDICTUS PP. XV 


Ad perpetuam rei memoriam. — Religionem erga SSiium Cor Iesu 
omni studio fovendam censemus, utpote quae divino Christi Redem- 
ptoris nostri desiderio respondeat atque universis Eius devotis, fami- 
liis praesertim ei consecratis, omnigena illius aeternae salutis fontis 
subsidia .procuret. Laeti igitur dilecti filii hodierni Praepositi Belgicae 
Congregationis Missionariorum Oblatorum Mariae Immaculatae exce- 
pimus vota, quibus caelestes Ecclesiae thesauri pro iaculatoria prece 
flagitantur. Quare de omnipotentis Dei misericordia ac Bb. Petri et Pauli 
apostolorum eius auctoritate confisi atque audito dilecto filio Nostro 

S. R. E. Cardinali Poenitentiario Maiore, vi praesentium, apostolica 
auctoritate Nostra, omnibus utriusque sexus christifidelibus, qui, corde 
saltem contriti, singulis cuiuslibet mensis diebus invocationem: « Sacra- 
tissimum Cor Iesu, protege familias nostras » quovis idiomate recita- 
verint ac, vere poenitentes et confessi ac sacra Communione refecti, 
quamlibet ecclesiam vel publicum oratorium, semel in mense, quo die 
quisque voluerit, ubique gentium visitaverint ibique, precibus ad Nostram 
mentem absolutis, eandem iaculatoriam precem dixerint, quo die iniuncta 
opera expleverint, plenariam omnium peccatorum suorum indulgentiam 
et remissionem misericorditer in Domino concedimus et largimur. Prae- 
terea fidelibus, quocumque die ipsam precem recitaverint, trecentos dies 
de iniunctis eis seu alios quomodolibet debitis poenitentiis in forma 
Ecclesiae consueta relaxamus. Quas omnes et singulas indulgentias, pec- 
catorum remissiones ac poenitentiarum relaxationes etiam animabus 
fidelium in purgatorio detentis per modum suffragii applicari posse 
indulgemus. In contrarium facientibus non obstantibus quibuslibet. Prae- 
sentibus perpetuo valituris. 

Datum Romae apud Sanctum Petrum sub annulo Piscatoris, die 
Xxvi iunii mcmxvit, Pontificatus Nostri anno quarto. 


P. Carp. Gasparri, a Secretis Status. 


EPISTOLAE 


AD R. P. CAESAREM PEDRINI, E CONGREGATIONE SERVORUM CHARITATIS, SODA- 
LITII « A TRANSITU S, IOSEPH » MODERATOREM: SODALITIUM COMMENDANS, 
CUI IPSE B. P. PIISSIME ADHAERET, SACERDOTES SODALES MISSAM PRO 
MORIENTIBUS CELEBRATUROS SPIRITUALIBUS DITAT PRIVILEGIIS. 


Diletto figlio, salute ed apostolica benedizione. — Mentre amare 
lagrime grondano dal Nostro ciglio sulle miserie sempre crescenti della 
travagliata umanita, non vi é@ per Noi conforto maggiore che di alle- 
viare, quanto @ possibile, le pene e le sofferenze che questa atroce ed 
interminabile guerra va moltiplicando in ogni ora del giorno su tanta 
parte del mondo. Ma la Nostra carita apostolica non pud arrestarsi a 
quei desolati figli che stanno peregrinando in questa valle di pianto; 
giacché altre migliaia di figli diletti, che sono per varcare la soglia del- 

leternita, fanno giungere al Nostro cuore [eco della loro languida voce 
invocante il soccorso di una prece per il felice passaggio alla vita sem- 
piterna. E ben Ci consoliamo al riflettere che in aiuto spirituale dei 
poveri agonizzanti fu istituita la Pia Unione del Transito di S. Giu- 
seppe, la quale ha avuto, in breve lasso di tempo, uno sviluppo ed una 
diffusione quali appunto si convenivano al raddoppiato bisogno di sacri 
olocausti e di preci propiziatorie per i morenti. Né possiamo astenerci 
dal manifestare la soddisfazione che abbiamo provata nel venire a cono- 
scenza del pio pensiero di rendere pili efficaci le buone opere collettive 
di questo santo Sodalizio, invitando i reverendi sacerdoti ad applicare 
per turno qualche santa Messa per i moribondi della giornata. E poiché 
il Romano Pontefice é il primo fra i ministri dell’altare, cosi a Noi piace 
incoraggiare la Jodevole iniziativa e favorire il pio divisamento andando 
innanzi con l’esempio ed accettando di celebrare Noi stessi, a questo cari- 
tatevole scopo, il santo Sacrificio della Messa; e cid faremo il primo 
giorno di ciascun mese, ovvero il secondo, quando il primo sia giorno 
festivo. A titolo, poi, di maggiore incoraggiamento accordiamo a quei 
pii sacerdoti che annualmente applicheranno qualche S. Messa per i 
poveri morenti, la facolta di benedire extra Urbem, e con la forma del 
Rituale, corone, crocefissi, medaglie, piccole statue e oggetti di devo- 
zione, applicandovi le indulgenze apostoliche; la facolta di applicare 
alle corone le indulgenze dei Domenicani e Crocigeri; la facolta di 
benedire e imporre ai fedeli gli scapolari della Sstha Trinita, della Pas- 
sione, dell’Addolorata, dell’ Immacolata, del Carmine e del S. Cingolo 
di S. Giuseppe con una sola formola, e la facolta dell’altare personale 
privilegiato ogni volta che applicheranno la Messa per gli agonizzanti. 
Inoltre accordiamo ai medesimi ecclesiastici l’indulgenza plenaria in 
punto di morte e nelle feste principali di Nostro Signore, della Beata 
Vergine, dello Sposalizio, Transito e Patrocinio di S. Giuseppe, nella 
festa di S. Michele e nell’anniversario della loro sacra Ordinazione. Ed 
invocando sulla pia Societa, per l’intercessione del suo celeste Patrono, 
l'abbondanza dei divini favori, impartiamo di cuore a Lei, diletto figlio, 
ed a tutti gli ascritti alla pia crociata l’apostolica benedizione. 


Dal Vaticano, li 15 giugno 1917. 


BENEDICTUS PP. XV 

(Versio latina). 


Dum acerbae lacrimae super miserias afflictae humanitatis, magis 
magisque in dies ingravescentes, profluunt ex oculis Nostris, nullum 
Nobis maius sollacium esse potest, quam si studuerimus dolores cru- 
ciatusque pro viribus lenire, qui propter dirum hoc perpetuumque 
bellum, tam magna in orbis terrarum parte singulis fere horis multi- 
plicantur. 

Apostolica vero caritas Nostra eos tantummodo filios amplecti nequit, 
qui in hac lacrimarum valle peregrinantur; alii sunt enim, eique plu- 
rimi filii Nobis dilecti, aeternitatis limen iam proxime ingressuri, quorum 
flebilis vox aures contingit animumque Nostrum, precum opem exorans 
ut feliciter ipsi transeant ad vitam sempiternam. Nos autem magna 
consolatione afficimur quotiescumque consideramus piam Sodalitatem 
«a S. losephi Transitu » ad spiritale auxilium morientibus ferendum 
fuisse institutam, quae brevi tempore adolevit et diffusa est non secus 
atque sacrorum holocaustorum piarumque precum pro iis, qui animam 
agunt, aucta necessitas expostulabat. 

Neque tamen abstinere possumus quin id etiam manifestemus, 
magnam nempe laetitiam Nobis esse partam ex allato pio proposito ea 
omnia reddendi validiora, quae in Sodalitate communiter fiunt, rogatis 
sacerdotibus ut aliquot Missas in orbem, suam cuiusque vicem, celebrare 
velint pro illis qui intra diem in articulo mortis fuerint constituti. Iam 3 
vero cum Romanus Pontifex sit omnium sacerdotum princeps, ita cupi- 
mus inceptum hoc merita exornare laude piumque propositum fovere, 
omnibus exemplo praeeuntes et promittentes Nos Ipsos in hune cari- 
tatis finem primo quoque die uniuscuiusque mensis, vel, si primus festus 
fuerit, altero die, Sacrum esse facturos. Quo vero magis ad praeclaram 
hane rem presbiteri incitentur, sacerdotibus illis qui nonnullas Missas 
quotannis pro morientibus celebraturi sunt, facultatem facimus bene- 
dicendi extra Urbem, et ad formam Ritualis, coronas, crucifixos, numi- 
smata, parva simulacra et alia eiusdem generis ad religionem perti- 
nentia, eisdemque applicandi Indulgentias Apostolicas; facultatem appli- — 
candi coronis indulgentias Dominicanorum et Crucigerorum; facultatem 
benedicendi et imponendi, per unam formulam, Scapularia SS. Trini- 
tatis, Passionis, Mariae Perdolentis, Mariae Immaculatae, M. de Car- 
melo, Cingulum S. losephi, et facultatem Altaris privilegiati quoties 
Missam pro morientibus celebrabunt. Praeterea iisdem sacerdotibus ple- 
nariam indulgentiam in articulo mortis concedimus, nec non in solem- 
nioribus festis Domini Nostri, B. Virginis, Desponsationis, Transitus et 

Patrocinii S. Iosephi, in festo S. Michaélis et diebus quibus sacerdotio 
aucti fuerunt. Demum Piae Sodalitati, per intercessionem caelestis eius- 
dem Patroni, divinorum munerum copiam enixe deprecantes, tibi, dilecte 
fili, et omnibus qui sanctae huic Unioni nomen dederunt, apostolicam 
benedictionem propenso animo impertimus. 


Ex Aedibus Vaticanis, die xv mensis iunii McmMxvu. 


BENEDICTUS PP. XV 


II 


AD R. P. D. MICHAELEM FELICEM KORUM, EPISCOPUM TREVIRENSEM, QUI PRAE- 
CLARUM PIETATIS TESTIMONIUM ET PIGNUS DEDERAT, GRATIAS AGENS 
RESCRIBIT. 


Venerabilis frater, salutem et apostolicam benedictionem. — Litte- 
rarum tuarum officium, quo egregiam tuam tuorumque pietatem pari 
observantia coniunctam profitebaris, gratissimum Nobis fuit, ideo prae- 
sertim quia ad Nostras his miseris temporibus curas et sollicitudines 
leniendas pertinebat. Profecto consolatur Nos comprobatio bonorum de 
iis rebus quas ad bellum vel mitigandum vel finiendum, sine intermis- 
sione gessimus. Praestitimus equidem in commune bonum non minus 
certe quam debuimus, plus fortasse, auxiliante Deo, quam nonnulli 
praeiudicatarum opinionum homines autumant. At vero quod Nostri 
est muneris, id pro viribus persequi non desistemus; cumque nihil tam 
oporteat quam divinam exorare clementiam, in hoc, bonis omnibus 
adiuvantibus, perseverabimus. Restat ut tibi agamus gratias, venerabilis 
frater, quod necessitatibus Apostolicae huius Sedis, cui es addictissimus, 
petriana stipe subvenire studes: qua in re id vehementer tetigit animum 
Nostrum quod scribis de captivis ex Gallia militum ductoribus qui cum 
tuis stipem pientissime contulerunt. Remuneretur vos ubertim Deus 
suae gratiae muneribus: quorum auspicem peculiarisque benevolentiae 
Nostrae testem, tibi, venerabilis frater, et clero populoque tuis concredito 
curis apostolicam benedictionem peramanter in Domino impertimus. 

Datum Romae apud S. Pefrum, die mensis quintilis 
Pontificatus Nostri anno quarto. 


BENEDICTUS PP. XV 

III 


AD R. D. NORBERTUM SCHACHINGER, ORDINIS PRAEMONSTRATENSIS ABBATEM 
GENERALEM EUMDEMQUE ABBATEM SCHLAGLENSEM, SEPTIMO EXEUNTE 
SAECULO CUM SCHLAGLENSIS ABBATIA CONDITA EST. 


Dilecte fili, salutem et apostolicam benedictionem. — Proximo mense 
quintili, cum anni erunt septingenti ab ista, cui tu praees diligenter, 
Abbatia condita, sacra sollemnia per quatriduum actum iri libenter 
cognovimus. Quem faustum rei eventum non dumtaxat a vobis, quasi 
privatum et domesticum, celebrari decet. Cum enim in Schlaglensi cove- 
nobio religiosae disciplinae decus fulgere consueverit, tum ex eo, tam- 
quam e virtutum domicilio, praeclara semper ad sempiternam salutem 
subsidia in vicinia defluxerunt. Par est igitur et consentaneum ut, vestram 
laetitiam participantes, aliquo etiam apostolicae auctoritatis munere au- 
geamus. Quapropter qui abbatialem aedem inviserint, eis indulgentiam 
vil annorum totidemque quadragenarum concedimus; eisdem, si prae- 
terea rite confessi Sanctissima Eucharistia se refecerint, indulgentiam 
plenariam semel lucrandam tribuimus. Tibi vero, dilecte fili, hoc damus 
ut populo, vel per te vel per alium, nomine Nostro semel benedicas 
plenariamque indulgentiam, usitatis conditionibus, praesentibus largia- 
ris. Ac divinorum auspicem munerum benevolentiaeque Nostrae testem, 
tibi, dilecte fili, sodalibus et populo tuae concreditis curae, apostolicam 
benedictionem amantissime in Domino impertimus. 

Datum Romae apud S. Petrum, die xvim mensis iunii MCMXVII, 
Pontificatus Nostri anno quarto. 


BENEDICTUS PP. XV 


IV 


AD R. P. D. WILLIBALDUM HAUTHALER, O. S. B., ABBATEM S. PETRI SALISBUR- 
GENSIS; CUI SACERDOTII ANNOS COMPLENTI GRATULATUOR. 


Dilecte fili, salutem et apostolicam benedictionem. — Delectat Nos 
quidem optimo cuique, si divinae bonitatis munere faustum eveniat, gra- 
tulari. Itaque cum certiores facti simus te x sacerdotii lustra proxime 
completurum, nihil est Nobis optatius quam ut benevolentiam tibi 
Nostram, opinioni parem quam de te habemus eximiam, significemus. 
Aora, vol. X, n. 8. — 1-8-0918. 21 

Pro tuo enim pietatis ac religionis studio, non modo istam Abbatiam, 
a S. Ruperto conditore nobilitatam, diligentissime semper moderatus es, 
sed etiam ad cetera, quae in Austria sunt, ordinis tui coenobia in 
pristinam disciplinae sanctitudinem restituenda non parum contulisti. 
Ad haec promerita eam quoque laudem tibi comparasti sane honestis- 
simam, quae in illustrandis vetustorum temporum monumentis conti- 
netur. Nos vero, caritatis in te Nostrae testandae causa, cum felicia 
omnia ac salutaria tibi a Deo precamur, tum etiam tribuimus ut in 
faustitate eius diei, sollemniter sacris operatus, benedictionem nomine 
Nostro plenariamque indulgentiam semel adstantibus, usitatis conditio- 
nibus, impertias. Ac caelestium auspex donorum voluntatisque Nostrae 
testis apostolica sit benedictio quam tibi, dilecte fili, tuisque omnibus 
amantissime in Domino largimur. 

Datum Romae apud S. Petrum, die xtx mensis iunii mMcmxvit, Pon- 
tificatus Nostri anno quarto. 


BENEDICTUS PP. XV 


V 


AD R. D. IACOBUM OGIER, DE SODALITATE PRO PONTIFICE ET ECCLESIA, QUAE 
ORNATUR LAUDIBUS ET COMMENDATUR. 


Dilecte fili, salutem et apostolicam benedictionem. — Utrumque 
Nobis perplacuit, et tua plena pietatis observantiaeque epistola, et scri- 
ptio qua sodalitatis istius cui praesides, rationes retulisti superioris 
anni. Equidem tam salutare et peropportunum opus his rerum diffi- 
cultatibus perstitisse atque etiam aliquid cepisse incrementi, laetamur, 
optamusque ut magis atque magis florere pergat. Etenim cum com- 
positae res fuerint, diligens optimo cuique danda erit opera ut chri- 
stianae gentes, quas, saeviente bello, contrariae rationes causaeque dis- 
sociarunt, arctiore quodam caritatis vinculo inter se copulentur; et, ad 
nova belli pericula praecavenda, legis aeternae statuta colant, Vicario 
Iesu Christi duce ac magistro. Patriam tueri magnum quidem est officii 
munus: sed meminerit semper christianus homo ita sibi terrenam 
curandam esse patriam ut caelestem non amittat; « non enim habemus 
« hic manentem civitatem, sed futuram inquirimus ». Ad eam ut perve- 
niatur, omnino illum audire, illi obtemperare, necesse est cui claves in 
beato Petro datae sunt regni caelorum. Quod autem ab omnibus prae- 
standum est, id ipsum recte vos quam maximo studio exsequi, idemque 

propositum animis aliorum inculcare e vestro proprio instituto conten- 
ditis. Alacriter igitur id persequi ne cessetis, Nobis valde probantibus. Nos 
vero fidei ac pietatis vestrae documentum habemus etiam petrianam 
stipem; de qua tibi et omnibus qui eam contulerunt, gratias agimus. Ac 
caelestium auspex munerum paternaeque benevolentiae Nostrae testis 
apostolica sit benedictio quam tibi, dilecte fili, sodalitatis in una quaque 
natione ac dioecesi moderatoribus, sodalibusque omnibus, tum clericis 
tum laicis, amantissime in Domino impertimus. 

Datum Romae apud S. Petrum, die xxv mensis iunii Mcmxviu, Pon- 
tificatus Nostri anno quarto. 


BENEDICTUS PP. XV 


AD R. P. D. HENRICUM JOULAIN, EPISCOPUM IAFFNENSEM, QUEM, APPETENTE 
VICESIMO QUINTO EPISCOPALIS CONSECRATIONIS NATALI, GRATULATIONE 
PROSEQUITUR. 


Venerabilis frater, salutem et apostolicam benedictionem. — Vice- 
simam quintam episcopalis consecrationis tuae anniversariam diem 
publica istic laetitia illustrem audimus fore, et perlibenter quidem. Nam 
quae clerum populumque tuum ad gratulandum tibi adducunt causae, 
eaedem Nosmet ipsos permovent. Scimus enim hoc a te emensum in 
ista regenda dioecesi spatium aetatis clarorum fuisse plenum merito- 
rum: in quibus, praeter utilissime instituta ad regnum Iesu Christi pro- 
pagandum, ad pueros ex utroque sexu rite educendos, ad iuventutem 
contra desidiae inertiaeque pericula servandam, illud Nobis praesertim 
probatur quod indigenas sacris initiandos studiose curavisti. Quapropter 
eam diei faustitatem Nos participando non solum splendore quodam 
augere volumus, sed etiam fructu; ob eamque rem potestatem tibi faci- 
mus semel populo benedicendi Nostro nomine et indulgentiae plena- 
riae, usitatis conditionibus, impertiendae. Atque auspicem caelestium 
munerum benevolentiaeque Nostrae testem tibi, venerabilis frater, omni- 
que clero ac populo tuis concredito curis apostolicam benedictionem 
amantissime in Domino largimur. 

Datum Romae apud S. Petrum, die xxvii mensis iunii MCMXVIUI, 
Pontificatus Nostri anno quarto. 


BENEDICTUS PP. XV 

Vil 


AD R. P. D. ADOLFUM FRITZEN, EPISCOPUM ARGENTORATENSEM, OB ANNUM 
AETATIS OCTOGESIMUM FELICITER PLENUM, FAUSTA OMINA MITTIT. 


Venerabilis frater, salutem et apostolicam benedictionem. — Qua 
flores apud omnes existimatione virtutis, merito quidem argentoratenses 
tui natalem tuum octogesimum iis omnibus prosequentur significatio- 
nibus laetitiae, quas in his rerum acerbitatibus grati filiorum animi 
excogitare queunt. Nobis quoque libet tibi gratulari, qui impensam 
pastoralis tuis muneris diligentiam summa in hance Petri Cathedram 
pietate cumulari iam pridem perspeximus. Itaque Deo tecum persol- 
vimus grates, quod te in hunc diem conservavit; petimusque ut cum 
diu alacriter isti ecclesiae consulere pergas, tum Nobis te cotidie magis 
probare, in spem caelestium praemiorum. Eum vero diem honestandi 
causa et animaruni fructu ditandi, tibi damus ut papalem benedictio- 
nem cum indulgentia plenaria, usitatis conditionibus, semel vel per te 
vel per alium impertias. Ac divinorum auspicem munerum praecipuae- 
que benevolentiae Nostrae testem, tibi, venerabilis frater, et clero popu- 
loque tuis concredito curis, apostolicam benedictionem amantissime in 
Domino largimur. 

Datum Romae apud S. Petrum, die xxx mensis iunii Mcmxviu, Pon- 
tificatus Nostri anno quarto. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


I 


DE FACULTATE APPLICANDI MISSAS IN FAVOREM SEMINARIORUM. 


Quaesitum est a nonnullis Episcopis utrum decretum S. Congrega- 
tionis Consistorialis diei 25 aprilis huius anni, quo statuebatur facultates 
a S. Sede Ordinariis per communia indulta concessas finem esse habi- 
turas, die quo Codex Canonici Iuris vigere coepisset, comprehenderet 
etiam indulta quaedam circa missas in favorem Seminarii applicandas 
nonnullis dioecesibus concessa. 

Huic dubio, de mandato SSmi D. N., S. Congregatio respondit : memo- 
rata indulta non fuisse comprehensa, ideoque in suo robore manere. 

Datum Romae, ex aedibus Sacrae Congregationis Consistorialis, 
die 1 iulii 1918. 


*& C. Carp. De Lat, Ep. Sabinen., Secretarius. 
L. S. 
+ V. Sarp1, Archiep. Caesarien., Adsessor. | 


II 
PROVISIO ECCLESIARUM 


S. C. Consistorialis decretis, Ssftus D. N. Benedictus PP. XV has, 
quae sequuntur, ecclesias de proprio pastore providit, scilicet: 


2 iulii 1918. — Cathedralibus Ecclesiis Melphictensi-Juvenacensi et 
Terlitiensi praefecit R. D. loannem Iacono, canonicum poenitentiarium 
metropolitanae ecclesiae Catanensis et rectorem seminarii. 

10 iulii. — Metropolitanae ecclesiae Tuamensi R. P. D. Thomam 
Gilmartin, hactenus episcopum Clonfertensem. 


= 
= 

17 iulii. — Archiepiscopali ecclesiae Aquilanae R. P. D. Adulphum 
Turchi, hactenus episcopum Canopitanum et secretarium S.C. de Religiosis. 

18 iulii. — Cathedrali ecclesiae Detroitensi R. P. D. Michaélem Gal- 
lagher, hactenus episcopum Grandormensem. 

— Cathedrali ecclesiae Bakeriensi R. D. Terentium Georgium Brady, 
parochum ecclesiae cathedralis Dubuquensis. 

— Cathedrali ecclesiae Galvestoniensi R. D. Christophorum Byrne, 
parochum ecclesiae Ssthi Nominis Iesu in dioecesi Sancti Ludovici. 

— Cathedrali ecclesiae Sancti Antonii (Texas) R. D. Arthurum Dros- 
saerts, parochum ecclesiae Sancti losephi de « Baton Rouge » in dioe- 
cesi Novae Aureliae. 

— Cathedrali ecclesiae Duluthensi R. P. loannem Mac Nicholas, 
socium magistri generalis Ordinis Praedicatorum. 

— Cathedrali ecclesiae Lafayettensi nuper erectae (11 ianuarii 1918) 
R. D. lulium Jeanmard, iam cancellarium et administratorem apostoli- 
cum ecclesiae Novae Aureliae. 

19 iulii. — Titulari archiepiscopali ecclesiae Stauropolitanae R. P. 
D. Richardum Ysasa, hactenus episcopum tit. Anemuriensem. 


SACRA CONGREGATIO CONCILII 


MELEVITANA 


IURIS FUNERANDI 
2 1917 


Specigs racti. - Exeunte anno 1913 ex dismembratione territorii 
potissimum paroeciae archipresbyteralis loci Casal Zurrico dioecesis Me- _ 
levitanae erecta fuit paroecia oppidi Birzebbugia ; sed archipresbyter 
haud raro iura novi parochi intercipere arbitratus est, praetextu quod 
parochianorum aliqui, licet quasi-domicilium in novo districtu foverent, 
praecipuam vel aequalem sedem adhuc in vetere retinerent. Defunctis 
itaque in territorio filialis duobus christifidelibus qui pariter in paroecia 
matrice domicilium habebant et in filiali quasi-domicilium, archipre- 
sbyter, alienum territorium ingressus, eorum corpora levare, associare, 
deducere ad suam ecclesiam ibique eos funerare non dubitavit. Contro- 
versia inde exorta ad Administratorem Apostolicum (vacante tunc Sede 

Episcopali) delata est, qui, utrimque informatus, in Archipresbyteri favo- 
rem decretum tulit die 19 septembris 1914, statuens nimirum « cadave- 
«rum associationem peragendam esse a parocho domicilii, quocumque 
« demum loco obitus contingat: in casu autem extra controversiam 
« positum esse quod defuncti domicilium fovebant in loco Casale Zur- 
« rico». Ab hoc decreto parochus recursum interposuit ad H. S. C., 
quae, expectato de more adventu novi Episcopi, hunc de sententia roga- 
vit. Docuit quidem novus Episcopus de consuetudine inolita post reso- 
lutionem H. S. Ordinis in Melevitana, diei 30 aprilis 1904 (cfr. Thesaurus 
resolutionum S. Congr. Concilii, t. CLXIII, an. 1904, pag. 505, ss.), vi cuius 
consuetudinis unus parochus domicilii ius haberet in Melevitana dioe- 
cesi associandi proprium filianum, ubicumque demum contingeret obi- 
tus; eam tamen utpote a praepostera praefatae resolutionis interpreta- 
tione profectam, atque legitimo adhuc temporis spatio minime suffultam, 
non esse sustinendam facile recognovit. Verum, attento quod ius com- 
mune hac in re in dioecesim non sine difficultate introduci posset, quam- 
vis id iussisset supradicta H.S. O. resolutio, die 30 apr. 1904 data, ad 
futuras fortasse lites praecavendas proponebat ac enixe efflagitabat idem 
Episcopus ut haec regula quoad funera pro tota Melevitana dioecesi 
sanciretur, nimirum: « Illi parocho exclusive pertinet funera absolvere, 
« exceptis casibus sepulturae electivae aut gentilitiae, in cuius paroecia 
« christifidelis vita functus est, etsi ibi nec domicilium nec quasi-domi- 
« cilium habeat »; pro qua norma statuenda adducebat tum analogiam 
cum decreto Ne temere, quoad matrimoniorum validam celebrationem, 
tum aequitatis rationem, quum generatim unus parochus loci sacramenta 
morituris ministret, tum peculiares loci circumstantias, ut infra dicetur. 

E re itaque visum est universam causam Emorum Patrum iudicio 
subiicere propositis dubiis: 

I. An decretum Administratoris Apostolicit d. d. 19 seotembris 1914 
sit confirmandum vel infirmandum in casu ; 

II. An et quomodo eaxcipienda sit petitio Episcopi in casu. 


SYNOPSIS DISCEPTATIONIS. - Votum Consulioris summatim ita referri po 
test. - I. Quoad primum dubium praemittit utrimque supponi defunctos in 
casu in paroecia archipresbyterali domicilium, in nova vero quasi-domici- 
lium tantum obtinuisse. Hoc ut minimum tamquam plene firmatum suscipi 
potest; non desunt enim adiuncta rerum unde merito suspicari quis 
possit assertum quasi-domicilium in nova paroecia esse verum et germa- 
num domicilium, qua in hypothesi quaevis controversia cessaret. Admissa 
vero contraria, id tantum superest inquirendum, quid nimirum iuris, circa 

defunctum qui in paroecia quasi-domicilii obiit, quin sepulturam electi- 
vam aut gentilitiam haberet: an scilicet debeat ac possit cadaver deferri 
ad paroeciam domicilii ut ibi funera absolvantur, an potius parochus 
quasi-domicilii ius privativum sepulturae habeat. Ast haec quaestio expe- 
ditissima est: in praesenti enim communissima est doctrina quod is « qui 
« habet quasi-domicilium in parochia et in alia parochia domicilium 
« (verum aut legale), et moritur in loco quasi-domicilii, ibi etiam sepelien- 
« dus est, licet facile possit ad domicilium deferri. Ratio est quia parochus 
« quasi-domicilii est vere et proprie parochus et proinde idem hic recur- 
« rit dicendum ac de eo qui duplex domicilium habet » (Many, De loc. 
sacris, p. 279, 2°, De quasi-domiciliatis, 6). « Parochus in cuius parochia 
« fideles defuncti verum domicilium vel etiam quasi-domicilium habue- 
«runt, est ad sepulturam ibidem peragendam per se vel per suum dele- 
«gatum privative competens » (Wernz, Ius decret., III, n. 776). Idem 
legitur in Synopsi rerum moralium et canunicarum (n. 2143, vol. LI, 
v. Ewequiae): « Qui moritur in loco domicilii vel quasi-domicilii, et alibi 
« habeat domicilium, vel quasi-domicilium, debet sepeliri ubi mortuus 
«est (Ferraris, v. Sepultura, n. 25), nisi alibi elegerit sepulturam vel 
« habeat sepulcrum gentilitium; sed quacumque in hypothesi parochus 
« domicilii, si defunctus mortuus est in loco quasi-domicilii et vicissim, 
« nullum haberet ius, nec ad quartam quidem funerariam », quia vide- 
licet, etiam per quasi-domicilium parochia acquiritur, adeoque quum 
quis in loco quasi-domicilii decedit, eius proprius parochus, tunc, alius 
non est nisi parochus quasi-domicilii. Jd confirmatur ex innumeris reso- 
lutionibus H. S. C. etiam recentioribus, e. g. Reatina, Iuris associandi 
cadaver, 22 dec. 1866; Cremen., Emolumentorum funeris, 12 mart. 1881; 
Ariminen., Sacramentorum et funeruwm, 24 mart. 1888; Novarien., Fune- 
rum, 27 maii 1893, ete. 

Ad consuetudinem vero quod attinet: in facto novimus, ut refert 
Episcopus, olim ab immemorabili inolevisse consuetudinem, in universa 
insula, vi cuius filiani cadaver extra fines propriae paroeciae defuncti, 
levabat quidem parochus loci, sed ad fines suae paroeciae dumtaxat, 
ubi a parocho proprio defuncti suscipiebatur. Ast post varias contrarias 
S. H. C. decisiones ab a. 1881 ab hoc more paulatim recessum est, cui 
postremum vulnus intulit resolutio data die 30 aprilis 1904 statuens 
«in casu servandum esse ius commune ». Deinceps vero, sensim sine 
sensu, alius usus, fortasse ex praepostera dictae resolutionis intellectione 
subortus est, vi cuius parocho domicilii ius esset levandi, associandi 
ac funerandi cadavera filianorum etsi in loco decessus quasi-domicilium 
illi haberent. Ceterum animadvertit Episcopus nonnisi pauci casus citari 


| 

ad rem possunt, quum rara admodum sese obtulerit hucusque decessus 
in hisce circumstantiis occasio. 

Quod ius spectat, certum quidem est consuetudinem legitime prae- 
scriptam posse statuere favore parochi domicilii ius exclusivum fune- 
randi fideles in sua paroecia domiciliatos, etsi in loco quasi-domicilii 
obierint. Hine cl. Many (I. c.) post transcripta verba subdit: « Nisi tamen 
aliter ferat consuetudo ». Videndum tamen quaenam consuetudo requi- 
ratur; et quum ea ratione parocho quasi-domicilii competant funera 
fidelis in sua paroecia vita functi, quia est verus parochus proprius, 
quaestio ad id recidit, quo nempe temporis spatio opus sit ad praescri- 
bendum contra iura parochorum propria. Notissimum vero, ex DD. 
alios ad rem requirere consuetudinem immemorabilem, alios centenariam, 
alios quadragenariam cum titulo (Cf. Petra, Comm. in Constitutionem IX, 
Innoc. IIT, vol. Il, n. 55; ef. Barbosa, De Parocho, p. III, cap. XXV, 
n. 16, etc.), neminem decennali tantum contentum esse. 

Ast etsi concederemus decennalem consuetudinem posse in casu 
sufficere ad praescribendum contra iura parochi quasi-domicilii tamen 
in facto nec decennalis consuetudo exsistit. Et sane: 1) talis consuetudo 
non exsistit contra paroeciam de Birzebbugia quae anno 1913 erecta fuit 
(cfr. caus. Melevitana - Praestationis, d. 21 apr. 1917, supra, pag. 245); 
nec 2) generalis in dioecesi dici potest, quia nec usus apud omnes 
demonstratur, nec iam ab anno 1914 recognoscebatur ab Episcopo 
Melevitano, qui ad H. S. C. eam veluti ex erronea interpretatione resolu- 
tionis H. S.C. subortam denuntiabat. 

Itaque nec ex doctrina in iure, nec ex asserta consuetudine suf- 
fultum aliqua ratione apparet Decretum Administratoris Apostolici 
in casu. 

II. Alterum dubium respicit petitionem Episcopi pro nova statuenda 
norma, vi cuius semper ad loci parochum, exceptis dumtaxat casibus 
sepulturae gentilitiae aut electivae, spectaret defuncti funera absolvere, 
etsi ibi nec domicilium nec quasi-domicilium habeat. ; 

Rationes quas Episcopus affert sunt: 

1* Analogia cum iure ex decreto Ne temere, pro matrimoniis sta- 
tuto. Scilicet ex decreto Ne temere iurisdictio pro matrimoniorum cele- 
bratione evasit mere territorialis, ita ut parochus vel Ordinarius loci ubi 
matrimonium celebratur valide semper matrimonio adsistat. Id pariter 
optandum foret pro funeribus, relate ad suam dioecesim saltem. 

2* Et sane hic modus aequitati magis respondere videtur: « Infatti 
« non é il parroco del luogo dove muore l’individuo che viene chiamato 
«ad amministrargli gli ullimi sacramenti, ad assisterlo nella sua agonia, 

« esponendosi, quando la malattia @ infettiva e contagiosa, al pericolo 
« di contrarla? ecc. ». 

3* Tandem censet Episcopus quod, si haec regula pro sua dioecesi 
firmaretur, controversiae et usus iuri contrarii quae quive suscitantur et 
vigent, etiam post resolutionem H. S. C. a. 1904, radicitus possent evelli. 

Non tamen haec rationum momenta urgere videntur. Prima et altera 
ratio, ut patet, ordinis generalis sunt proindeque, si quid probarent, pro 
universa Ecclesia suaderent ius funerarium immutandum esse. Huc 
autem venit tritum illud: quod nimis probat nihil probat, nihil scilicet 
ad rem specialiter probat; et cum non sit praesens quaestio de iure 
generali condendo, sed de iure particulari sanciendo, haec argumenta 
generalia quod intendunt profecto non evincunt. Ceterum ea etiam in 
seipsis considerata nutare penitus videntur. In primis enim deficit ana- 
logia cum decreto Ne temere, quia verum est quod parochus loci semper 
valide adsistit matrimoniis, at vero licite nonnisi parochus domicilii vel 
menstruae commorationis, quae loco quasi-domicilii ponitur, adsistere 
valet. Ast analogia ut probaret, ad liceitatem respicere deberet, ex qua 
unice fructus facit suos parochus qui matrimonio adsistit; nam prae- 
cise sub hoc aspectu percipiendi proventus comparatio aliqua institui 
valet inter legislationem pro matrimonio et eam quae pro funeribus 
viget. In re funeraria non quaeritur, nimirum, an exequiae validae sint 
vel invalidae; sed tantum de iure eas faciendi, quod iusta proventuum 
perceptio sequitur. 

Nec altera ratio magis rem urget, quia, de facto, quando distantia 
tanta est ut moriturus a proprio parocho adsisti non possit, nec etiam 
cadaver asportari ad propriam paroeciam commode poterit; ac proinde 
parocho loci qui infirmi curam habuit etiam funeralia, ex praescripto 
quoque communis iuris, competunt, salvo iure portionis favore parochi 
proprii. Ceterum si illam considerationem aequitatis nimis quis extendat, 
iniustum dicet v. g. eligere sepulturam extra propriam paroeciam in 
damnum proprii parochi qui per totam vitam fideli adstitit, etc. Tan- 
dem cum lex haec generalis sit, omnia compensantur, et qui hodie sine 
labore fructus percipit, cras versa vice sine fructu laborare tenebitur. Nec 
videretur ob tam parvas difficultates, quae post dicta vix admittendae 
in praxi sunt, illud generale principium iuris in re funeraria subver- 
tere, scilicet quod ibi quis sepeliendus est, ubi consuevit officia audire 
divina et ecclesiastica recipere sacramenta, id est in propria paroecia. 

Quoad tertiam rationem, illae loci circumstantiae nonnisi respiciunt 
assertam consuetudinem post resolutionem H. S. C. a. 1904 introductam ; 
ast, quia haec consuetudo recens est nec adeo generalis, facilius videtur 

eradicari posse ac illa antiquior et immemorabilis quae olim viguit, et 
post dictam resolutionem omnino cessavit. Consuetudo enim vincitur 
consuetudine. 

Hisce ex voto Consultoris depromptis, ex officio nonnisi pauca adno- 
tabantur quoad alterum dubium dumtaxat: videbatur enim propositio 
Episcopi, utpote ad concordiam inter parochos fovendam concepta, non 
esse ideo a limine reiicienda, quod generalioribus tantum motivis fulci- 
retur. Enimvero non de generali mutatione iuris funerarii agebatur, sed 
de unico casu, et quidem raro, quo advena extra paroeciam proprii domi- 
cilii decederet: et quamvis hic etiam casus communi iure sit praevisus 
et contentus, attamen id non obstare videtur quominus peculiari modera- 
tione data de causa possit praecaveri, attento praesertim quod, hac mode- 
ratione communiter a parochis acceptata, nulli praeiudicium causaretur, 
compensato videlicet detrimento ex fortuito decessu sui filiani ex emolu- 
mento in simili casu de alieno paroeciano aliquando percipiendo. Ceterum 
haud deerant in petitione Episcopi peculiaria motiva, ut ecce, paupertas 
quarumdam paroeciarum, praesertim noviter erectarum, in quas propterea 
facilius alienos paroecianos transmigrare et aliquoties obire extra sedem 
domicilii contingit; itemque ratio consulendi funeribus pauperum prae- 
sertim, de quibus parochi, sive domicilii sive quasi-domicilii causa pro- 
prii, non semper solent esse solliciti. Quamobrem expedire videbatur, 
ut parochi totius dioecesis in proxima synodo vel alias coadunati audi- 
rentur supra iuris moderatione ab Episcopo proposita; cui, si saltem 
maior pars accessisset, per mutuam veluti conventionem sicut alias fieri- 
contigit, ab H. S. O. quatenus oporteret probandam, res finiri posset, 
quo remedio nullum consultius ac efficacius ad futuras praevidendas et 
praecidendas lites. 


Resouutio. - Propositis autem in plenario Emhorum ac Rmhorum 
Patrum S. Congregationis Concilii conventu die 2 iunii 1917 in Palatio 
Apostolico Vaticano habito, supra enunciatis dubiis, responsum est: 

Ad I. « Decretum Administratoris Apostolici diei 19 septembris 1914 
« non sustineri, sed standum iuri communi ». 

Ad II. « Provisum in primo ». 

Quam Ehorum Patrum resolutionem SSmus Dfius Noster Benedi- 
ctus Div. Prov. Pp. XV ad relationem infrascripti Secretarii in audientia 
diei 4 eiusdem mensis et anni, approbare et confirmare dignatus est. 


I. Mori, Secretarius. 

SACRA CONGREGATIO RITUUM 


I 
HERBIPOLEN. 


DE MISSA VOTIVA VEL COMMEMORATIONE PRO SPONSIS. 


Hodiernus Episcopus Herbipolen. Apostolicae Sedi sequentia dubia, 
pro opportuna declaratione, humillime exposuit nimirum. 

Iuxta Canonem 1108 Codicis Iur. Can. Ordinarii locorum benedictio- 
nem nuptialem permittere possunt, ex iusta causa, etiam tempore Adven- 
tus usque ad Navititatem Domini inclusive, et a Feria [V Cinerum usque 
ad Dominicam Paschatis inclusive, salvis legibus liturgicis. Hine quaeritur: 

I. Si Ordinarii ex hac licentia, quae non limitata esse videtur, bene- 
dictionem nuptialem permittant in Nativitate Domini et Dominica Resur- 
rectionis, licetne Orationi Missae de respectivo Festo addere commemo- 
rationem pro sponsis, quaamquam haec Festa, sicuti alia Festa Epiphaniae, 
Pentecostes, Ssthae Trinitatis et Corporis Christi, ullam aliam orationem 
excludant? 

IJ. Licetne tempore clauso Missam votivam pro sponsis celebrare? 

III. In vigiliis, occurrentibus extra tempus clausum, privilegiatis, 
nempe Pentecostes et Epiphaniae, licetne legere Missam votivam pro 
sponsis ? 

Sacra Rituum Congregatio, audito specialis Commissionis suffragio, 
et prae oculis habito Canone 1108 Codicis Iuris Canonici una cum 
Rubricis Missalis, quaestionibus sibi propositis ita respondendum censuit: 

Ad I. Affirmative, sub unica conclusione. 

Ad II. Si Ordinarius loci ex iusta causa permiserit etiam praedicto 
tempore clauso solemnem henedictionem nuptiarum, Missa votiva pro 
sponsis celebrari poterit; exceptis tamen Dominicis, Festis de praecepto 
etiam [ et If classis, Octavis privilegiatis I et II ordinis, Feriis privile- 
giatis et vigilia Nativitatis Domini. 

Ad III. Negative in utraque Vigilia. 

Atque ita rescripsit ac declaravit, die 14 iunii 1918.. 


6 A. Carp. Vico, Ep. Portuen. et S. Rufinae, 
S. R. C. Pro-Praefectus. 


Alexander Verde, Secretarius. 


| 
L. S. 


I] 


PORTUS LUDOVICI seu EBROICEN. 


DECRETUM INTRODUCTIONIS CAUSAE BEATIFICATIONIS ET CANONIZATIONIS SERVI 
DEI IACOBI DESIDERATI LAVAL, SACERDOTIS MISSIONARII CONGREGATIONIS 
SANCTI SPIRITUS. 


Inter innumeros filios quos nobilis Gallia genuit et Ecclesia catho- 
fica non solum in Christo regeneravit, sed etiam sacerdotes consecravit 
et ad praedicandum evangelium in regiones longinquas misit, ardenti 
studio et divina caritate praestantes, digne recensetur lacobus Deside 
ratus Laval, sacerdos missionarius Congregationis S. Spiritus. Ex piis 
honestisque parentibus natus in oppido Croth, dioecesis Ebroicensis in 
Gallia, die 18 septembris anni 1803, a pueritia suavis, obediens, devotus 
et ad pauperes sublevandos inclinatus ostenditur. Apud parochum loci 
Tourville, avunculum suum, litterarum hausit rudimenta. In Minori 
Seminario Ebroicensi et in Collegio S. Stanislai Parisiis studia prose- 
cutus est atque complevit. Anceps inter statum clerici aut medici, hunc 
ultimum elegit, et in scientia atque arte salutari, curriculo laudabiliter 
absoluto, anno 1830 doctoris laurea donatus fuit. Illico officium suum 
exercuit in loco S. André nuncupato, infirmos non minus sollicite curans 
quam benigne ac generose sustentans. Aequalium et amicorum exem- 
plis et conversationi, mundique levitatibus, etsi licitis, aliquantulum 
indulsit; vix tamen in locum vulgo Ivry-la-Bataille transivit, hisce oble- 
clamentis et vanitatibus neglectis ac spretis, saniora exempla et con- 
silia secutus, piam, austeram et actuosam cum sua medicinae profes- 
.sione ducebat vitam. Eventus inde accidit, qui illum ad perfectiorem 
vitae statum et animarum curam, Deo largiente, vocavit. E loco enim 
de Villiere-en-Desouvre rediens equitando, repente in terram praecipi- 
tatus est, atque ita perire debere visus fuit. Attamen tremens et stu- 
pens surrexit sanus, melior effectus atque intus illustratus. Desiderio 
flagrans se totum divino servitio mancipandi, ad seminarium Parisiense 
S. Sulpitii se contulit, ibique theologicis disciplinis summa cum laude 
expletis, simul effuso suarum virtutum odore, mense decembri anno 1838 
in ipsius Seminarii sacello ad sacrum presbyteratus ordinem evectus 
est. In curionem electus prius paroeciae Pinterville, paulo post etiam 
paroeciae Acquigny, in utrisque curiis boni postoris munia per bien- 
nium gessit, cum magna gregis aestimatione et aedificatione ; illumque 

per vias transeuntem incolae indigitabaut et S. Vincentio a Paulo com- 
parabant. Dei Famulus ad maiora intendens animum, quum in Semi- 
nario Parisiensi Venerabilem Franciscum Mariam Paulum Libermann 
eiusque virtutes ac gesta probe agnovisset, societatem missionariorum 
ab eo cum paterna cura et amore institutam sub invocatione Immacu- 
lati Cordis Beatae Mariae Virginis et ad infideles in Africa degentes 
evangelizandos destinatam, sua sponte et voluntate amplexatus est, 
anno 1841 exoriente. Verum decennio ab illa societate condita vix 
exacto, quum pium sodalitium ab egregio sacerdote Claudio Francisco 
Poullart des Places anno 1703 Parisiis erectum sub titulo Congrega- 
tionis Sancti Spiritus fere idem prosequeretur opus evangelizandi pau- 
peres et animas derelictas, praesertim in coloniis Galliae, Venerabilis 
Libermann se suosque socios ipsumque lacobum Laval, cum eximio et 
concordi humilitatis exemplo, huic Congregationi aggregavit. Hine ex 
duabus sodalitatibus una tantum, sacerdotum numero et virtute fortis 
et gloriosa superstes riteque recognita, exsistit Congregatio Sancti Spi- 
ritus. Quae Congregatio, doctrina, religione atque apostolico studio 
refulgens, et, eodem Ven. Francisco Libermann praeside, propagata, 
praeposita etiam fuit erectioni et regimini Seminarii Gallici in Urbe ad 
sanctae Clarae, quod Seminarium de Ecclesia et Gallia opime meritum 
et Pontificio titulo decoratum, praeclaris Romanorum Pontificum et Epi- 
scoporum Galliae testimoniis cohonestatur. Sub religiosa autem disci- 
plina eiusdem Congregationis regulariter addictus, postulante Rio Epi- 
scopo Portus Ludovici, in insula Mauritiana, et praehabita Rmhi Ordinarii 
Ebroicensis et Superiorum Congregationis licentia, lacobus Laval ad 
illam insulam libentissime profectus est, feliciterque appulit die 14 se- 
ptembris 1841. Ibidem per vigintitres annos mansit usque ad obitum, 
famam adeptus sacerdotis exemplaris, religiosi perfecti et apostoli intre- 
pidi Nigritorum. Insulam enim Mauritianam quam, tamquam agrum 
desertum et incultum P. Laval invenerat, assiduo sacri ministerii 
labore et industria, adhibita etiam scientia et arte medica, ita purgavit 
et excoluit, ut, superatis omnigenis obstaculis, minis et vexationibus, 
Nigritos illius insulae, paulo ante a dura servitute liberatos, ad fidem 
et mores religionis catholicae, numero circiter sexagintaseptem millia, 
convertisse feratur. Interim P. Iacobus Desideratus Laval quem Domi- 
nus invenit vigilantem et virtutibus meritisque divitem, iam infirma 
valetudine laborans viribusque debilitatus, demum gravi et apopletico 
morbo correptus, sacramentis Ecclesiae piissime susceptis, et Iesu, Maria, 
Ioseph suavissime invocatis, beato fine quievit die 9 sept. anno 1864. 
Sanctitatis fama quam Dei Famulus in vita sibi acquisierat, post obi- 

tum adeo in dies invaluit, ut homines cuiusque gradus, sexus et digni- 
tatis Ipsum sanctum virum aestiment et appellent, eiusque sepulcrum 
singillatim et turmatim visitent, floribusque exornent, atque defunctum 
devota memoria et magno pietatis affectu quasi viventem amplectantur. 
Quapropter in dioecesibus Portus Ludovici et Ebroicen. super eadem 
fama Inquisitiones Ordinaria auctoritate adornatae sunt et ad Sacram 
Rituum Congregationem transmissae. Quum vero omnia in promptu 
sint et, scriptis Servi Dei rite revisis, nihil obstet quominus ad ulte- 
riora procedi possit, instante Revio P. Alphonso Eschbach, Congrega- 
tionis S. Spiritus procuratore generali et huius Causae postulatore, 
attentisque litteris postulatoriis quorumdam Emorum S: R. E. Cardi- 
nalium, plurium Rmhorum Sacrorum Antistitum, necnon Praepositorum 
Ordinum, Congregationum, Sodalitatum utriusque sexus, perillustrium 
medicinae doctorum, aliorumque virorum ac foeminarum, muneribus, 
dignitatibus vel nobilitatis titulis praestantium, potissimum ex fortunata 
Insula Mauritiana atque ex Gallia, quae missionariorum parens et altrix 
patria dicitur, Emus et Rihus Dfius Cardinalis Philippus Giustini, eiusdem 
Causae Ponensseu Relator, in Ordinariis Sacrorum Rituum Congregationis 
Comitiis subsignata die ad Vaticanas aedes coadunatis, sequens dubium 
discutiendum proposuit: An signanda sit Commissio Introductionis Causae 
in casu et ad effectum de quo agitur? Et Emi ac Revmi Patres sacris 
tuendis ritibus praepositi, post relationem ipsius Emi Ponentis, audito 
voce et scripto R. P. D. Angelo Mariani, Fidei Promotore generali, 
omnibus accurate perpensis, rescribendum censuerunt: Signandam esse 
Commissionem Introductionis Causae, si Sanctissimo placuerit. Die 25 
iunii 1918. 

Facta postmodum de his Sanctissimo Domino nostro Benedicto 
Papae XV per infrascriptum Cardinalem Sacrae Rituum Congregationi 
Pro-Praefectum relatione, Sanctitas Sua, Rescriptum eiusdem Sacrae 
Congregationis ratum habens, propria manu signare dignata est Com- 
missionem Introductionis Causae beatificationis et canonizationis Servi 
Dei Iacobi Desiderati Laval, sacerdotis missionarii Congregationis S. Spi- 
ritus, die 26, eisdem mense et anno. 


o4 A. Carp. Vico, Ep. Portuen. et S. Rufinae, 
S. R. C. Pro-Praefectus. 


Alexander Verde, Secretarius. 

ACTA TRIBUNALIUM 


SACRA ROMANA ROTA 


NOVARIEN. 


RESTITUTIONIS IN INTEGRUM 


Benedicto Pp. XV feliciter regnante, Pontificatus Dominationis Suae 
anno tertio, die 7 augusti 1917, RR. PP. DD. Guilelmus Sebastianelli, 
Decanus, Ponens, Seraphinus Many et loannes Prior, Auditores de turno, 
in causa Novarien. - Restitutionis in integrum, inter Revihum Vincen- 
tium Bairate, seu Congregationem parochorum Novarien., repraesentatum 
per legitimum procuratorem Vincentium Sacconi, advocatum, et Sac. Ioan- 
nem Pellagatta, repraesentatum per legitimum procuratorem Angelum 
D’Alessandri, advocatum, interveniente et disceptante in causa Revino 
Promotore iustitiae, hanc definitivam tulerunt sententiam. 


Novariae quoddam exstat Collegium Parochorum urbis et suburbii, 
iam inde a saeculo undecimo institutum et ab auctoritate ecclesiastica 
recognitum. Sacerdotes, qui parochias obtinent, quarum decessores fun- 
datores fuerunt Collegii, ex iure eidem Collegio adscribuntur, reliqui ex 
beneficio et liberalitate membrorum, unde distinetio inter sodales de 
iure et sodales de gratia. Anno 1913 sac. Ioannes Pellagatta, parochus 
S. Michaelis in maiori nosocomio Novarien., cooptationem in Collegium 
postulavit. Quam petitionem excipiens Collegium, eum admisit ex gratia. 
Hoc aegre tulit sac. Pellagatta, et persuasum habens sibi competere coo- 
ptationem ex iure, actionem instituit adversus Collegium penes Curiam 
dioecesanam, a qua die 8 nov. 1911 sententia prodiit actori favorabilis: 
« Spetta al parroco pro tempore di S. Michele nell’ospedale maggiore di 
« Novara, e conseguentemente all’attore D. Giovanni Maria Pellagatta, 
« il diritto di appartenere alla veneranda Congregazione dei parroci 
« urbani e suburbani di Novara ». Die 16 eiusdem mensis Rev. Vincen- 
tius Bairate, parochus S. Agabii, praefatae Curiae porrexit libellum, quo 
intendebat « formalmente appellare dal giudizio della Rev.da Curia di 
« Novara a quello della S. Rota ». At iudex a quo appeilationem reiecit 

« perché prodotta fuori termine e da persona non avente veste legittima ». 
Re ad H. S. Auditorium delata, duo concordata fuerunt dubia: I An 
constet de re iudicata in casu? et, quatenus affirmative, II An sit locus 
restitutioni in integrum in casu? Quibus dubiis Domini Patres de turno 
respondendum censuere: Ad | affirmative; ad II negative. Cum autem 
parochus S. Agabii ad alium turnum provocaverit; hodie tertio causa 
disceptanda proponitur sub assueta formula dubii: 

An sententia rotalis diet 4 augusti sit confirmanda vel infirmanda 
im casu? 


Ius quod spectat. - Ex cap. 15, tit. 27, lib. Il, deducitur rem iudi- 
catam esse ipsam sententiam definitivam, a qua non fuit appellatum per 
decendium, quod decendium absolute peremptorium est, ita ut qui intra 
id temporis spatium ad provocationis subsidium non advolat, censetur 
praesumptione iuris et de iure voluisse latae sententiae parere. Hinc res 
iudicata tantam auctoritatem, tantamque habet firmitatem, ut pro veritate 
habeatur ex regula iuris 297 « Res iudicata pro veritate accipitur » 
Decem autem dies incipiunt vel a die latae sententiae, si partes lectioni 
aut recitationi sententiae per se, aut per procuratores, praesentes fuerint, 
vel, si non fuerint praesentes, a die notificatae sententiae, cum ignorans 
non possit deliberare. A die vero latae vel notificatae sententiae tempus 
est continuum, i. e. currit de momento in momentum, et quidem inin- 
terrupte, comprehendens nimirum etiam dies feriatos, adeo ut propter 
ipsos decendium nec prorogari, nec limitari potest (leg. 1 Cod. De'feriis). 

Adversus rem iudicatam obtineri potest restitutio in integrum, quae 
definitur « extraordinarium iuris remedium, quo graviter laesus ex natu- 
« rali aequitate, ex officio iudicis reducitur in eum statum, sive ius, in 
« quo erat ante laesionem ». Ita Reiffenstuel in tit. XLI, lib. I, n. 3. Unde 
fundamentum restitutionis in integrum est gravis laesio; levis enim 
laesio non attenditur, alioquin nullus unquam contractus, aut actus 
subsisteret. Restitutio conceditur maioribus et minoribus, cum hoc tamen 
discrimine, ut maioribns non concedatur, nisi, praeter laesionem, iustam 
causam probaverint; v. g. quod laesio ex dolo adversarii contigerit, vel 
quod laesus propter grave impedimentum laesionem vitare non potuerit. 
Minoribus vero datur absque causa, seu melius datur propter aetatis ac 
iudicii imbecillitatem, quae causa semper subsistit. Minoribus, ex cap. 2, 
tit. XLI, lib. I, aequiparantur ecclesiae, quarum nomine veniunt non 
solum ecclesiae proprie dictae, sed etiam monasteria, aliaque loca reli. 
giosa, capitula, collegia clericorum, ecc. Ita Reiffenstuell, 1. c., n. 75; 
Devoti, lus canonicum in eumd. tit., n. 5; Ferraris, ad v. Rest. in integr., 

n. 10, aliique communiter. Ecclesiae, uti patet ex cap. 1 eod. tit., in VI 
et ex Clementina unica eod tit., restitui possunt vel contra contractum, 
aut actum, vel contra sententiam, vel contra lapsum temporis, v. g. fatalia 
appellationis, modo se graviter in iis laesas fuisse legitime probent. Si 
restitutio petatur contra sententiam, obtineri certo nequit ob illud gra- 
vamen, quod semper parti succumbenti accidit, sed laesio resultare debet 
ex sententiae iniustitia, ut S. Rota declaravit in decisionibus inaumeris: 
v. g. in dec. 672, n. 1, p. Il, Recent., ubi legitur: « Iniustitia autem (sen- 
« tentiae) est potissima causa restitutionis, quia indubitanter continet lae- 
« sionem ». Haec vero iniustitia non requiritur ut sit notoria, sed, uti 
tenent communiter Doctores, sufficit simplex et ordinaria; debet tamen 
concludenter probari, alioquin praevalet res iudicata, quae, uti supra 
dictum est, pro veritate accipitur. Et baec fuit constans S. Rotae iuris- 
prudentia. Ita in dec. 236, n. 3, p. X, Recent., habemus: « Restitutio in 
« integrum adversus rem iudicatam non conceditur, nisi clare et con- 
« cludenter appareat de iniustitia, unde deducitur laesio ». Eadem legun- 
tur in decis. 329, n. 1, p. II; decis. 35, n. 1, p. XII, Recent., etc. 


Modo ad factum. - Sententia appellata in responsione ad I dubium 
declaravit sententiam Curiae Novariensis diei 5 nov. 1914 transiisse in 
auctoritatem rei iudicatae: in responsione ad II dubium edixit contra 
eamdem sententiam non esse concedendam restitutionem in integrum. 

Quoad rem iudicatam Patribus visum est nullam adesse posse dif- 
ficultatem. Constat enim sententiam Novariensem latam fuisse die 
5 nov. 1914, et quidem praesente sac. Cassani, Congregationis praeside 
et procuratore; unde, iuxta superius exposita, decendium pro appella- 
tione concessum a die 5 novembris usque ad diem 15 eiusdem mensis 
continuum decurrit. At sac. Bairate, parochus S. Agabii et sodalis Con- 
gregationis, iuridice non appellavit nisi die 16 novembris: ergo transacto 
tempore debito et proinde inefficaciter. Die quidem 14 idem parochus 
haec scripsit ad iudicem a@ quo: « Ritenuta detta sentenza gravosa ai 
« diritti della Congregazione, e quindi a quelli suoi proprii e dei nuovi 
« successori, compie con la presente atto di protesta, perché, qualora 
«non si giudichi opportuno il tempo presente per interporre l’appello, 
« sia riservata la facolta di farlo in seguito ». Verum, uti clarissime patet, 
non erat haec appellatio, sed mera protestatio et manifestatio propositi, 
seu intentionis postea appellandi, quod propositum revera exsequutus 
fuit die 16 novembris, ut dictum est. 

Haec tamen ad abundantiam dicta sunt a Patribus. Etenim rem 
iudicatam in casu primitus edixit iudex a quo Novariensis sententia 

diei 7 decembris 1914, deinde confirmata fuit ab H. S. Auditorio in 
sententia appellata. At contra sententiam rotalem, quae confirmatoria 
sit alterius sententiae, sive rotalis sive alius Tribunalis, nullum datur 
remedium praeter querelam nullitatis ex can. 33 Legis propriae. 

Relate ad restitutionem in integrum contra sententiam Curiae Nova- 
riensis diei 5 nov. 1914, iuxta ea, quae supra quoad ius exponimus, 
parochorum Congregatio docere deberet de gravi laesione, seu de sen- 
tentiae iniustitia, quae est fundamentum laesionis. Hoc autem assequutum 
non fuisse a Congregatione clare ostendunt defensiones ab eius Patrono 
nostro exhibitae Tribunali. Re quidem vera parochus S. Michaelis ad 
demonstrandum ius sibi competere, esse de iure, et non tantum de gratia, 
sodalem Congregationis, quatuor praecipua documenta producit ; manus- 
criptum videlicet Frasconi circa annum 1755; acta visitationis episcopalis 
Illmi Bertone Balbis, anni 1765; manuscriptum Croce anni 1839, et rela- 
tionem sac. Marucco anni 1903. Singula sunt breviter perpendenda. 

a) In manuscripto Frasconi, quod in archivio cathedralis Novariensis 
asservatur, referuntur admissiones parochi S. Crucis de gratia speciali, 
an. 1602; laudatio parochi vulgo della Bicocca, qui gratiam recepit ad 
ingrediendam Congregationem an. 1731, et statim postea laudatio Felicis 
Portigliotti parochi. S. Michaelis an. 1736, quin ulla fiat de gratia mentio. 
Ex quo diverso loquendi modo, in‘eadem materia et in eodem loco, argu- 
mentum exsurgit parochum Portigliotti, non ex gratia, sed ex iure admis- 
sum fuisse; quod eo magis dicendum est, quia quatuor parochi Porti- 
gliotti praedecessores, scilicet loannes Baptista Degli Agostini, Franciscus 
Maria Gallo, Iulius Ferrari et Dominicus Delle Donne memorantur in 
actis Congregationis tanquam sodales, quin additum unquam inveniatur 
de gratia. Neque dicatur non fuisse necessarium adnotare parochos 
S. Michaelis ex gratia cooptatos fuisse in Collegium, quia ipsi in regi- 
mine animarum non succedunt alicui ex fundatoribus Congregationis, 
quod requiritur, ut quis sit sodalis de iure: et parochus Bernardinus 
Tornotti, qui primus inter parochos S. Michaelis sodalis invenitur, fuit 
admissus ex gratia. Etenim quoad primum, verum non est illos tantum 
esse sodales de iure, qui parochias regunt, quas obtinebant fundatores 
Collegii. Nam ante omnia in articulo X Regularum Societatis vagis nimis 
verbis statuuntur conditiones observandae in sociis admittendis: « Nullus 
« sacerdos, de novo receptus in aliquo beneficio dictae Congregationis non 
« admittatur, nisi prius fecerit fidem plénam de accepto beneficio per 
« instrumentum investiturae, seu possesionis iam apprehensae illius 
« beneficii sibi adepti ». Deinde praeter successionem, quem titulum dicere 
possumus originarium, alii adesse possunt tituli derivati, adventitii aut 

acquisiti, uti legitur in appellata sententia: « et titulus ad cooptationem 
«in Congregationem potest quoque esse successio in portionem aliquam 
« antiquarum parochiarum, aut decretum Vicarii generalis acceptatum 
« a Congregatione, vel simplex deliberatio Congregationis, sive parochus 
« cooptatus succedat in aliquam portionem antiquarum parochiarum, sive 
« alia de causa ». Quoad secundum, sacerdos Tornotti non petiit coopta- 
tionem in Collegium, sed tantum facultatem incedendi processionaliter 
cum Sodalibus sub Cruce ipsius Congregationis; quam facultatem obti- 
nuit a Vicario Generali per modum provisionis et sine praeiudicio Con- 
gregationis. 

b) Anno 1765, Episcopus Novariensis, Bertone Balbis, Congregatio- 
nem parochorum canonice visitavit et, in visitatione peragenda, vocavit 
duo membra Congregationis, ministrum (ministrale) videlicet Congrega- 
tionis et alium sodalem ab eadem Congregatione ad hoc deputatum; 
hi nonnulla iura et libros administrationis redituum Episcopo exhibent; 
haec scripta Episcopus videt, examinat et recognoscit; ac inde haec a 
notario visitationis, eodem Episcopo dictante, referuntur: « Componitur 
« (Congregatio) a nonnullis RR. parochis urbanis et suburbanis, nempe 
« parochis ecclesiarum S. Petri, S. Crucis, S. Euphemiae, S. Stephani, 
« S. Nicolai, S. Matthaei, S. Michaelis, S. Andreae, S. Agabii, S. Mariae 
« della Bicocca... et quamvis parochi praedictarum ecclesiarum habeant 
«ius quod in fratres recipiantur, cogi tamen non possunt ». Ergo iuxta 
hoc documeéatum, an. 1765 parochus S. Michaelis erat unus ex parochis, 
qui ius habebant, ut in fratres reciperentur. Grave omnino est hoc testi- 
monium in favorem parochi S. Michaelis, tum quia agitur de ipsamet 
visitatione canonica, in qua Episcopus agit vices non solum testis, et 
testis qualificati, sed etiam iudicis de statu ecclesiarum; tum quia 
Episcopus Novariensis omnem diligentiam adhibuit, ut non nisi vera et 
iusta dictaret, vocando officiales Congregationis, requirendo iura, docu- 
menta et libros Congregationis, et omnia examinando et scrutando: 
tum demum, quia ipsa Congregatio, quae procul dubio acta huius visi- 
tationis, et omnia in eis contenta cognovit, et cuius maxime intererat 
ut nihil in his actis esset, quod ipsius iura offenderet, numquam pro- 
testata est contra haec acta, aut quamlibet eorum partem, cuius pro- 
testationis nullum in actis vestigium a patronis partium indicatur. 

Patronus Congregationis scribit acta visitationis non manare a Soda- 
litate, sed ab Episcopo, ideoque non referre legitimam partis confes- 
sionem, sed solius Episcopi opinionem. Verum ad hoc, ut scriptura vim 
probandi habeat, non requiritur ut referat confessionem partis, alioquin 
de omni genere probationum, praeter partium confessionem, iam actum 

esset. In casu Episcopus, ut supra dictum est, ea quae scripsit deprom- 
psit ex documentis et scripturis, quae in Congregationis archivio custo- 
diebantur. Scitum est autem in iure documenta ex archiviis ecclesiarum, 
monasteriorum et similium locorum extracta probare contra ecclesias, 
monasteria, etc., et etiam in factis antiquis pro ecclesiis, monasteriis, ete. 
Reiffenstuel, in tit. De fide instrumentorum, n. 124; Santi, in eumd. tit., n. 7. 

c) Parochus Croce, iam ab anno 1800 sodalis, et anno 1839 Decanus 
Congregationis, in manuscripto hoc eodem anno exarato tradidit normas 
observandas a Cancellario Congregationis, quoties aliquis novus paro- 
chus in Congregationem recipi postularet, quod manuscriptum asservatur 
in archivio Congregationis; agitur itaque de libro manuali, qui a teste 
omnino qualificato scriptus fuit et centies versatus et lectus fuit ab omni- 
bus, quorum intererat, praecipue a sodalibus Congregationis, a novitiis 
et postulantibus. In hoc libro exponitur status Congregationis relate ad 
membra, quibus constat; recensentur suppressiones aliquot titulorum 
parochialium et restitutiones plurium, ita ut reddatur accurata ratio 
numeri sodalium. Porro, inter hos sodales Congregationis auctor memorat 
parochum S. Michaelis. Cum autem an. 1839 parochia S. Michaelis admi- 
nistraretur a regularibus, sac. Croce declarat quod, non obstante hac 
iuris exercitii suspensione, statim ac parochia sacerdoti saeculari regenda 
tradita fuerit, hic parochus ius haberet ut in sodalem Congregationis reci- 
peretur. En ergo aliud grave argumentum in favorem parochi Sancti 
Michaelis, quo constat non solum penes Decanum, sed penes totam Con- 
_ gregationem, a tempore quod anno 1800 anterius est usque ad an. 1839 
extitisse persuasionem de iure firmo, inconcusso ac pacifico parochi 
S. Michaelis ut in Congregationem admitteretur. 

Duo adversus libellum parochi Croce obiicit Patronus Congrega- 
tionis: 1° ipsum non exhibere confessionem Sodalitatis; 2° parochum 
Croce errasse circa ius parochi S. Dustachii, qui etiam hodie de gratia 
tantum admittitur, et ideo potuisse errare etiam circa ius parochi Sancti 
Michaelis. At prima difficultas supra praeoccupata est. Quoad secundam 
in primis dicere possumus cum sententia Novariensi, quod si parochus 
Sancti Eustachii usus non fuerit documento Croce in propriis iuribus 
tuendis, nihil inde detrimenti oriri potest contra parochum S. Michaelis. 
Deinde vis documenti Croce in favorem parochi S. Michaelis non solum 
desumitur ex eo, quod adnumeretur inter sodales de iure, sed etiam, 
et praesertim ex verbis, quae auctor specialissime profert de parochia 
S. Michaelis tunc temporis a regularibus administrata, asserens, ubi 
primum regimen parochiale traderetur parocho saeculari, huic compe- 
tere ius ut in Congregationem cooptetur. 

d) A Congregatione rogatus sac. Marucco, vir diligens iuriumque 
tenax, an. 1903 exaravit relationem de statu Congregationis, eamque 
exbibuit Ordinario Novariensi ad hoc ut quaedam in statutis induce- 
rentur mutationes aut additamenta. In hac relatione refert acta visi- 
tationis anni 1765 ac normas a parocho Croce scriptas, retinetque 
tanquam firmam seriem, aut elenchum sodalium de iure ab Episcopo 
Balbis descriptum. In hoe autem elencho, uti supra vidimus, reperitur 
parochus S. Michaelis. Relatio- parochi Marucco in archivio Congrega- 
tionis deposita fuit, quin ulla animadversio aut protestatio contra ius 
parochi S. Michaelis facta fuerit; proinde ex hac relatione novum exurgit 
argumentum ad probandum ius parochi 8S. Michaelis. 

Recensita quatuor documenta non exhibent quidem actum consti- 
tutivum iuris illius parochi, sed probant persuasionem et observantiam 
plus quam centenariam in favore huius iuris, seu, ut dicit sententia Nova- 
riensis: « Gli atti Bertone, Croce, Marucco non sono prodotti prin- 
« cipalmente quali atti costitutivi dei diritti del parroco dell’Ospedale 
« (S. Michele), ma quali atti comprovanti che, al tempo in cui essi vive- 
« vano, era unanime presso la Congregazione la convinzione sul diritto 
« indiscusso, pacifico, avente validita, del parroco dell’Ospedale, e atte- 
« stano, specie col manoscritto Frascone, 0 suppongono il godimento 
« del legittimo e pacifico possesso del diritto, ed @ un fatto costitutivo 
« del quasi-possesso pid. che centenario, che presume il miglior titolo 
« del mondo e dispensa dalla produzione del titolo ». 

Congregationis patronus opponit, admissa quoque observantia favore 
parochorum S. Michaelis, non esse illico concludendum pro bono iure 
sac. Pellagatta, etenim parochia S. Michaelis fuit suppressa a Napo- 
leone et, quamvis postea restituta fuerit, dici nequit novam parochiam in 
omnibus iuribus antiquae successisse. Verum difficultas nullius momenti 
est. Nam admittendum est parochiam suppressam fuisse decreto Napo- 
leonis diei 22 iunii 1805, licite an non, auctoritate Pontificis aut epi- 
scopali tantum, parum ad rem nostram refert. Certum pariter est paro- 
chiam fuisse restitutam a Card. Marozzo, episcopo Novariensi, decreto 
diei 19 iunii 1834, quo tamen in decreto non nova erigitur parochia, 
sed antiqua de novo excitatur et in pristinum restituitur. Hinc de duabus 
unum: aut titulus, quo antiqua parochia S. Michaelis ad Congregationem 
de iure pertinebat, erat realis, inhaerens scilicet ipsi parochiae, v. g. quia 
hospitale maius, quo parochia constabat et constat, erectum fuit in ter- 
ritorio alicuius e parochiis, quae Congregationem constituebant; vel titulus 
ille erat adventitius, scilicet ex Congregationis deliberatione et conces- 
sione. In priori casu, qui probabilissimus est, patet hunc titulum realem 

remanere, et proinde idem ius hodierno parocho competere, quod compe- 
tebat antiquo. In altero casu concessio semel facta a Congregatione paro- 
chiae S. Michaelis iuribus accensenda est ipsius parochiae, quod ius cum 
omnibus aliis iuribus revirescere coepit per ipsius parochiae restitutionem. 
Hine merito sac. Croce in suo manuscripto superius memorato, quod ipse 
exaravit anno 1836, i.e. quinque post annis a facta parochiae restauratione, 
declarat quod, cessante administratione parochiae tunc temporis a regula- 
ribus retenta, « e venendo in essa istituito un sacerdote secolare, questa 
« ritornera nel primo suo diritto di chiedere ed ottenere |’ immissione alla 
« detta Congregazione ». 

Ex his omnibus evidens est ex una parte sententiam Novariensem 
inniti gravibus ac concludentibus argumentis favore parochi S. Michaelis, 
ex altera nil, quod alicuius ponderis sit, attulisse patronum Congrega- 
tionis ad eadem argumenta infirmanda; proinde sententia nullo modo 
dici potest iniusta et laesiva; quod unum requiritur ad obtinendam resti- 
tutionem in integrum. 


Quibus omnibus in iure et in facto rite diligenterque perpensis, nos 
infrascripti Auditores pro tribunali sedentes et solum Deum prae oculis 
habentes, Christi nomine invocato, ad propositum dubium respondemus: 
ad I Affirmative: ad II Negative: condemnantes Congregationem paro- 
chorum ad expensas omnes iudiciales praesentis instantiae; nec non 
ad dimidiam partem honorarii, quod debetur advocato alterius partis 
pro hac eadem instantia. 

lta dicimus, pronunciamus ac sententiamus, mandantes Ordinariis 
locorum et ministris tribunalium ad quos spectat, ut exsecutioni man- . 
dent haec nostram definitivam sententiam et adversus reluctantes pro- 
cedant ad normam sacrorum canonum, et praesertim cap. 3 sess. XXV, 
de Ref., Cone. Trid., iis adhibitis exsecutivis et coércitivis mediis, quae 
magis efficacia et opportuna pro rerum adiunctis existimaverint. 

Romae, in sede Tribunalis S. R. Rotae, die 7 augusti 1917. 


Guilelmus ‘Sebastianelli, Decanus, Ponens. 
Seraphinus Many. 
Ioannes Prior. 


, Ex Cancellaria S. Romanae Rotae. 
Sac. T. Tani, Notarius. 

PONTIFICIA COMMISSIO 
AD CODICIS CANONES AUTHENTICE INTERPRETANDOS 


DUBIA 


IN PLENARIUS COETIBUS DIERUM 2-3 1918 soLUTA 


I. 


De obligationibus clericorum. 
(Lib. II, Pars I, Sect. I, Tit. Ill). 


Utrum quoad licentias habendas, de quibus in Decr. Docente Apo- 
stolo, 11 nov. 1910, recurrendum sit ad S. Sedem, an vero ad proprium 
Ordinarium (Can. 139, § 3). 

Resp.: Ad Ordinarium proprium. 


lf. 


De religionum regimine. 
(Lib. Il, Pars II, Tit. X, Cap. 1). 


Utrum praescriptum canonis: « superiores minores locales ne con- 
stituantur ad tempus ultra triennium, etc. », applicetur quoque supe- 
rioribus seu directoribus scholarum, hospitalium, aliorumque piarum 
domorum (Can. 505). 

Resp.: Affirmative, si superiores isti seu directores sint simul supe- 
riores religiosorum, sub sua potestate habentes alios religiosos, etiam 
quoad religiosam disciplinam. 


Il. 
De irregularitatibus aliisque impedimentis. 
(Lib. III, Pars I, Tit. VI, art. II). 


1. Utrum ad sensum canonis 987, n. 5, impediti sint qui ad mili- 
tiam forsan vocabuntur, sed de facto nondum sunt vocati, vel quia 
aetate impares sunt, vel quia, examine recte peracto, ad tempus inha- 
biles sunt declarati (Can. 987, n. 5). 

Et quatenus negative: 

2. Utrum praedicti non solum ad primam tonsuram et minores 
Ordines, sed etiam ad maiores licite promoveri possint, servato tamen, 
quoadusque hoc bellum perduraverit, Decreto Ut ius certum. 

Resp.: Ad Affirmative. 

Ad 2” Provisum in primo. 


IV. 


De matrimonio. 
(Lib. Ill, Pars I, Tit. VII). 


1. Si quis reclamet ius suum ex sponsalibus valide contractis contra 
partem inituram matrimonium cum alio, matrimonium eritne suspen- 
dendum usque dum actum fuerit de iusta causa dispensationis priorum 
sponsalium et de damnorum reparatione, si qua debeatur ? (Can. 1017, § 3). 

Resp.: Negative, seu non amplius admitti actionem de iusta causa 
dissolutionis sponsalium; actionem vero reparationis damnorum non 
suspendere matrimonii celebrationem. 


2. Utrum actio reparationis damnorum, de qua in can. 1017, § 3, 
pertineat ad forum ecclesiasticum, an ad civile. 

Resp.: Actionem reparationis damnorum, de qua in can. 1017, § 3, 
esse mixti fori. 


3. Si sponsa vel sponsus inveniantur ignari doctrinae christianae, 
eritne locus eos respuendi a matrimonio, vel differendi matrimonium 
usque ad instructionem? (Can. 1020, § 2). 

Resp.: Parochus servet praescriptum canonis 1020, § 2; et dum 
ea peragit quae Codex peragenda praescribit, sponsos ignorantes sedulo 
edoceat prima saltem doctrinae christianae elementa: quodsi renuant, 
non est locus eos respuendi a matrimonio ad normam canonis 1066. 


4. Si pars post adeptam pubertatem plusquam per sex menses com- 
morata fuerit in longissimis et dissitis oris, a quibus ut habeatur regu- 
laris attestatio libertatis status longius tempus requiritur, cum tamen 
urgeat celebratio matrimonii, sufficitne in casu ad certiorandam liber- 
tatem status iuramentum partis cum testimonio duarum, vel si non pos- 
sint haberi duo, saltem unius, qui secum commorati fuerint illis in 
regionibus? (Can. 1023, § 2). 

Resp.: Rem remitti prudenti iudicio Ordinarii, qui alias probationes, 
non excluso iuramento suppletorio, praescribere potest ad normam cano- 
nis 1023, § 2. 

5. Quid si copula illicita et occulta praecesserit nativitatem nubendae, 
de qua dubitari possit an sit filia vel soror alterius partis? (Cann. 97, 
§ 1, 1077, etc.). 

Resp.: Provisum per can. 1076, § 3. 


6. Vis novi Codicis estne retroactiva in his, quae modificantur circa 
sponsalia et impedimenta tum impedientia quam dirimentia matrimo- 
nium, ita ut quodlibet ius acquisitum vigore sponsalium validorum, 
nullimode possit reclamari, nisi in quantum novus Codex concedit, et 
contracta impedimenta modificata a novo Codice, nulla dispensatione 
indigeant? (Cann. 4, 10). 

Resp.: Codici, etiam quoad sponsalia et impedimenta, non esse 
vim retroactivam: sponsalia autem et matrimonia regi iure vigenti quando 
contracta sunt vel contrahentur, salvo tamen, quoad actionem ex spon- 
salibus, canone 1017, § 3. 


7. Quid dicendum de matrimoniis, si quae nulla sint ex capite impe- 
dimentorum a novo Codice abrogatorum: fiuntne matrimonia illa valida 
ipsa promulgatione novi Codicis, vel etiam post dictam promulgationem 
indigent dispensatione, sanatione, etc.? (Cann. 4, 10). 

Resp.: Negative ad primam partem, affirmative ad secundam. 


8. Utrum cognatio spiritualis ante diem Pentecostes anni 1918 con- 
tracta ultra terminos nunc a novo Codice definitos in can. 768, a prae- 
fata Pentecostes die ipso facto cesset quoad omnes effectus, an tantum 
desinat esse impedimentum ad matrimonium (Cann. 768, 1079). 

Resp.: Negative ad primam partem; affirmative ad secundam. 


De custodia et cultu Sanctissimae Eucharistiae. 
(Lib. II, Pars Ill, Tit. XV). 


1. Canon 1267, quo statuitur in religiosa vel pia domo SS. Eucha- 
ristiam custodiri non posse nisi vel in ecclesia vel in principali oratorio, 
intelligendusne est ita, ut prohibeatur eam custodiri praeterquam in 
publica ecelesia pro commoditate fidelium, etiam in principali oratorio, 
in quod sodales conveniunt ad exercitia pietatis communia? (Can. 1267). 

Et quatenus negative ad primum. 

2. An idem dicendum sit, si quando ecclesia clausa ordinarie maneat 
et fidelibus non pateat. 


a 

3. An idem dicendum sit de pluribus oratoriis in eadem pia domo 
pluribus sodalium classibus destinatis (duobus, tribus, etc., pro novi- 
tiis ex. gr., fratribus laicis, studentibus, sacerdotibus), ita ut unaquaeque 
classis suum distinctum habere possit oratorium cum SS. Sacramento; 
an potius hoc coarctandum ad ecclesiam et oratorium pro tota com- 
munitate destinatum. 

Resp.: Sensus canonis 1267 hic est. Si religiosa vel pia domus 
adnexam habeat publicam ecclesiam eaque utatur ad ordinaria et quo- 
tidiana pietatis exercitia explenda, SS. Sacramentum in ea tantum 
asservari potest; secus in oratorio principali eiusdem religiosae vel 
piae domus (sine praeiudicio iuris ecclesiae, si quod habet); in eoque 
tantum, nisi in eodem materiali aedificio sint distinctae ac separatea 
familiae, ita ut formaliter sint distinctae religiosae vel piae domus. 


VI. 


De delictis contra obligationes proprias status clericalis vel religiosi. 
(Lib. IV, Tit. XVII). 


An societatibus clericalibus sine votis applicentur can. 2386, 2387, 
2389, 2410, 2411, 2413. 

Resp.: Affirmative quoad cann. 2386, 2387, 2389, quatenus sodales 
vitam communem degant; quoad can. 2410 quatenus societas privilegio 
gaudeat dimissorias concedendi ad Ordines suis subditis; quoad primam 
partem can. 2411, salvis quoad reliqua constitutionibus; et quoad 
can. 2413. 


Petrus Carp. Gasparri, Praeses. 


Aloisius Sincero, Secretarius. 

DIARIUM ROMANAE CURIAE 


S. CONGREGAZIONE DEI RITI 


Martedi 25 giugno 1918, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e Rimi 
Signori Cardinali componenti la medesima sono state sottoposte le seguenti 
materie : 


1) introduzione della Causa di beatificazione e canonizzazione del Servo 
di Dio Giacomo Desiderato Laval, Sacerdote Missionario della Congregazione 
dello Spirito Santo; 

2) conferma del culto da tempo immemorabile prestato ai Servi di Dio 
Agostino Cennini, Bartolomeo Donati, Giovanni Petrucci, Lorenzo Nerucci ed 
altri sessanta religiosi dell’Ordine dei Servi di Maria, uccisi, come si asserisce, 
in odio alla Fede; 

3) intorno alla revisione degli scritti del Servo di Dio Davanzato, del 
'Il Ordine di S. Francesco; 

4) e degli scritti della Serva di Dio Maria di Gesi, religiosa professa 
dell’Ordine dei Carmelitani Scalzi; 

5) e degli scritti della Serva di Dio Maria Eustella Harpain, Vergine. 


Martedi 2 luglio 1918, presso |’ Eo e Reviho Signor Cardinale Antonio Vico, 
Ponente della Causa di beatificazione e canonizzazione del Venerabile Servo 
di Dio Fratel Benilde, della Congregazione delle Scuole Cristiane, si é tenuta 
la Congregazione dei Sacri Riti Antipreparatoria, nella quale dai Revmi Pre- 
lati e dai Consultori Teologi si é discusso il dubbio sopra l’eroismo delle 
virti esercitate dal medesimo Ven. Servo di Dio. 


Martedi 23 luglio 1918, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e Rimi 
Signori Cardinali componenti la medesima sono state sottoposte le seguenti 
materie : 

1) introduzione della Causa di beatificazione e canonizzazione del Servo 
di Dio Felice De Andreis, Sacerdote e primo Superiore della Congregazione 
della Missione, in America; 

2) intorno alla revisione degli scritti del Beato Gioacchino Piccolomini, 
Conf. dell’Ordine dei Servi di Maria; 

3) e degli scritti del Servo di Dio Leonardo Murialdo, Fondatore della 
Pia Societa di S. Giuseppe. 

SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare: 


8 luglio 1918. L’ Emho signor cardinale Antonio Vico, Prefetto della Sacra 
Congregazione dei Riti. 
»  L’ Emo signor cardinale Aidano Gasquet, Protettore delle Suore 
dell’ Istituto « Holy Child Jesus », di Mayfield (Inghilterra). 
» Monsignor Achille Locatelli, arcivescovo titolare di Tessalo- 
nica, attualmente Nunzio Apostolico nel Belgio, Nunzio 
Apostolico presso la Repubblica di Portogallo. 


Con Brevi Apostolici il Santo Padre si é degnato di nominare: 


Assistente al Soglio Pontificio: 
luglio 1918. Mons. Ferdinando de Schlér, vescovo di Erbipoli. 


Protonotario Apostolico ad instar participantium: 
luglio 1918. Mons. Nicola Fanelli, della diocesi di Teggiano. 


Prelati Domestici di S. S.: 


luglio 1918. Mons. Timoteo J. Sullivan, dell’archidiocesi di Toronto. 
» » Mons. Giacomo Pompen, della diocesi di Bois-le-Duc. 
> » Mons. Francesco Galli, dell’archidiocesi di Cosenza. 


ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 


La Commenda dell'Ordine di S. Gregorio Magno, classe civile: 


26 giugno 1918. Al sig. Paolo Lepercq-Destailleurs, della diocesi di Arras. 

3 luglio » Al sig. prof. Pietro De Sanctis, di Roma. 

9 ~ » ‘Al sig. Timoteo Foley, dell’archidiocesi di S. Paolo di Min- 
nesota. 

9 luglio 1918 Al sig. Carlo Enrico Francesco Smith, della medesima archi- 


diocesi. 

» Al sig. Lorenzo Stedman Donaldson, della medesima archi- 
diocesi. 

» Al sig. Maurizio Me Donald, della medesima archidiocesi. 


It Cavalierato dell’Ordine di S. Gregorio Magno, classe civile: 


2 luglio 1918. Al sig. Giorgio Carlo de Grandmaison, della diocesi di 


Angers. 
4 ~ » Al sig. Agostino ten Hompel, della diocesi di Miinster. 
11 » » Al sig. ing. Antonio Roncoroni, dell’archidiocesi di Milano. 
19 . » Al sig. Giuseppe Rojas Moreno conte de Casa Rojas, ad- 


detto all’Ambasciata di Spagna presso la S. Sede. 


La Commenda dell’ Ordine di S. Silvestro Papa: 


20 giugno 1918. Al sig. prof. Domenico Del Campana, della diocesi di Fiesole. 


- - » Al sig. avv. Emilio Maccié, della medesima diocesi. 
26 - » Al sig. Francesco Della Monica, della diocesi di Cava e 
Sarno. 


Il Cavalierato dell’ Ordine di S. Silvestro Papa: 


1 marzo 1918. Al sig. Ruggero Barbini, di Roma. 

19 luglio »_ Al sig. prof. Alessandro Piazza. 

26 . » Al sig. Giovanni Battista Torriglia, dell’archidiocesi di 
Genova. 


MAGGIORDOMATO DI SUA SANTITA 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Cameriert Segreti soprannumerari di S. S.: 


6 aprile 1918. Mons. Giuseppe Rychlak, della diocesi di Cracovia. 
30 5 » Mons. Lamberto Schmidbauer, della diocesi di Linz. 
» 5 » Mons. Matteo Brandtner, della medesima diocesi. 

7 giugno 1918. Mons. 


12 


11 
22 


18 


» 
luglio 

» 

» 


» 


» 


» 


» 


» 


» 


Mons. 
Mons. 
Mons. 
Mons. 
Mons. 


Camerieri segreti 


dicembre 1917. ll sig. 
giugno 1918. ll sig. 


» 


aprile 
» 


giugno 


luglio 


» 


ll sig. 


Ludovico Keuller, della diocesi di Ruremonda. 
Costantino Monico, della diocesi di Lodi. 

Egidio Lari, di Roma. 

Luigi Mansi, dell’archidiocesi di Amalfi. 
Roberto Patten, dell’archidiocesi di Birmingham. 
Francesco Morano, di Roma. 


di Spada e Cappa soprannumerari di S. S.: 


dott. Federico Geier, della diocesi di Bressanone. 

Salvatore Pennisi Lella, della diocesi di Acireale. 

barone Massimiliano de Fuerstenberg, dell’ archid. 
di Colonia. 


Camerieri d'onore in abito paonagzo di S. S.: 


1918. Mons. 


Mons. 
Mons. 
Mons. 
Mons. 
Mons. 
Mons. 
Mons. 
Mons. 


1918. Mons. 


Venceslao Feierfeil, della diocesi di Leitmeritz. 
Carlo Viszolajszy, dell’archidiocesi di Strigonia. 
Emilio Strenski, della diocesi di Brooklyn (S. U. A). 
Salvatore Vella, della diocesi di Noto. 

Antonio Morselli, dell’archidiocesi di Modena. 
Porfirio A. Ruiz, dell’archid. di Puebla Los Angeles. 
Americo Guidi, di Roma. 

Vittorio Bonardi, dell’archidiocesi di Torino. 
Vincenzo Sacristan de Mingo, della dioc. di Sigienza. 


Chierico Segreto di S. S. 


Enrico Remiddi, di Roma. 


| 

10 
17 
» 

20 

23 
» 
22 » » 
» » 
28 » » 
luglio » 
3 » » 
16 >» » 

NECROLOGIO 


maggio 1918. Mons. Francesco Albino Symon, arcivescovo tit. di Attala. 
luglio »  L’Emo sig. cardinale Sebastiano Martinelli, Prefetto della 
S. Congregazione dei Riti. 
Mons. Baldassarre Kaltner, arcivescovo di Salisburgo. 
Mons. Agostino Vittorio Vié, vescovo del Principato di 
Monaco. 
Mons. Giulio Maurizio Abbet, vescovo di Sion (Svizzera). 
Mons. Giuseppe Capecci, vescovo di Alessandria. 
Mons. Tommaso Cusack, vescovo di Albany. 
Mons. Francesco Leone Gauthey, arcivescovo di Besancon. 
Il R. P. Giuseppe Forestier, della Societa di Maria, prefetto 
apostolico delle Isole Salomoni settentrionali. 
Il R. P. Fedele da Roma, dei Minori Cappuccini, prefetto 
apostolico della Rezia. 

